Магний ҳақида — У ким, бу нима — QOMUS.INFO\nQOMUS.INFO > М ҳарфи > МАГНИЙ\nМАГНИЙ (Magnesium), Mg — Менделеев даврий системасининг II гуруҳига мансуб кимёвий элемент; ишкорий — ер металларга киради. Тартиб раками 12, ат. м. 24,305. Табиий Магний 3 та барқарор изотопдан иборат. 24Mg (78,60%), 25Mg (10,11%), 26Mg (11,29%). Учта сунъий радиоактив изотопи (23Mg, 27Mg, 28Mg) олинган. Магнийни 1808 и. дастлаб инглиз физиги А. Дэви амальгама ҳолида олган. 1829 й. да француз кимёгари А. Бюсси магний хлоридга калий буғи таъсир эттириб, Магнийни металл ҳолида ажратиб олган. Магний масса жиҳатидан ер пўстининг 2,35% ни ташкил қилади. Магнийнинг 100 дан ортиқ минераллари бўлиб, улардан доломит, форстерит ёки оливин, магнезии, карналлит ва б. аҳамиятлидир. Оливин жинсларининг ювилишидан илонизи серпентин минерали ҳосил бўлади. Унинг толасимон тури асбест дейилади. Илон-изисимонлар чуқур ер ости карбонат ангидрид газларининг таъсирида парчаланиши натижасида тальк жинсларига айланади. Тула парчаланганда эса магнезит (MgCO3)ra ўтади. Оҳактошлар MgCl2 эритмалари таъсирида доломитга (MgCaCO3)2 айланади. Ўзбекистондаги доломит конларининг энг каттаси Самарқанд вилоятида жойлашган.\nДенгиз сувида 0,38%; баъзи кўллар сувида 30% магний хлорид бўлади. Магний кумушдек оқ, юмшоқ, чўзилувчан, енгил металл, ҳавода юпқа оксид парда б-н қопланиб, қорамтир тусга киради. Бу парда уни кейинги оксидланишдан сақпайди. Магнийнинг зичлиги 1740 кг/ м3, суюкланиш т-раси 650°, кайнаш т-раси 1105°. М. бирикмаларида 2 валентли. Кимёвий жиҳатдан жуда фаол металл. Ҳавода қиздирилганда кўзни қамаштирувчи оқ шуъла чиқариб ёнади ва оқ рангли магний оксид MgO, қисман кўкимтир магний нитрит Mg3N2 ҳосил қилади. Хона ҳароратида сув билан реакцияга киришмайди. Қайнатилганда эса сувдан секин-аста водородни ажратиб чиқаради. Сув буғи билан 400° да шиддатли реакцияга киришади. Қиздирилганда азот, олтингугурт, галогенлар ва б. металлмаслар билан бирикади. Суюлтирилган кислоталарда осон эриб, водород ажратиб чикаради. Оддий шароитда ишқорларнинг сувдаги эритмасида эримайди. Водородли муҳитда 400—500° гача қиздирилганда гидрид MgH2 ҳосил қилади. Магнийни 500—600° гача олтингугурт ёки SO2 ва H2S билан қиздирилганда сульфид MgS ҳосил бўлади. MgF2 ҳимоя пардасини ҳосил қила олиши сабабли фторид кислотада эримайди. Ишқорий бикарбонат ва аммоний тузлари эритмаларида эрийди. Магнийнинг барча тузлари рангсиз, аччиқ, сувда яхши эрийди. Магний кўпгина металлар билан қотишмалар ҳосил қилади.\nМагний ўсимлик ва ҳайвонлар организмининг ажралмас қисмидир. Баъзи сув ўтлари, фораминифералар, оҳакли булутлар Магний концентратлари ҳисобланади (улар таркибида 3—4% гача Магний бўлади). Магний ўсимликларнинг яшил пигменти — хлорофилл таркибига киради.\nБарча ўсимликларнинг ҳужайра органелларида ва барча тирик организмларнинг рибосомшрица Магний борлиги аниқланган. Магний фосфат кислота тузлари шаклида фитин таркибида бўлади. Одам ва ҳайвонлар организми Магнийни овқатдан олади. Одамнинг бир кеча-кундузда Магнийга эҳтиёжи 0,3—0,5 г. Овқатда Магний тузлари етарлича бўлмаса, нерв системасининг нормал қўзғалувчанлиги, мускулларнинг қисқариши бузилади. Қорамоллар емида Магний етишмаганда мускуллари тортишиб, оёқлари ривожланмай қолади.\nСаноатда Магний электролитик, металлотермик ва углетермик усуллар б-н, лекин, асосан, MgCl, KC1 ва NaCl эритмалари аралашмасини электролиз қилиб олинади. Металлотермик усулда хом ашё бўлиб доломит, қайтаргич бўлиб ферросилиций ёки силикоалюминий хизмат қилади. Углетермик усулда Магний MgO билан углерод аралашмасини 2100° дан юқори ҳароратда герметик печларда қиздириб олинади.\nПиротехникада, металлургияда қотишмалар, қийин қайтариладиган металлар (ванадий, титан, уран, цирконий), мустаҳкам чўян олишда, атом техникасида, кино, фотография ва ёритиш техникасида ишлатилади.\nАд.: Эйдензон Магний, Магний, Магний, 1969,Иванов А. И., Ляндрес Магний, Прокофьев О. В., Производство магния, Магний, 1979.\nNext PostМАГНИТ ҚОВУШОҚЛИК


Устоз Мубашшир Аҳмад диний таълим бўйича муфтийга мурожаат қилди | Azon.uz - Ахборот-таҳлилий портал\nУстоз Мубашшир Аҳмад диний таълим бўйича муфтийга мурожаат қилди\n12754 18:55 04.06.2021\nУсмонхон Алимов ҳузурларига\nҲурматли Муфтий ҳазратлари!\nСўнгги йилларда юртимизда бошқа соҳалар каби диний соҳада ҳам муайян ислоҳотлар амалга оширилмоқда. Сизнинг масжидлар очилиши, зиёратгоҳларнинг обод бўлиши, «Вақф» жамоат хайрия фондининг ишга туширилиши каби бир қатор хайрли ишларнинг бошида дуойи хайр қилиб туришингиз каттаю кичикка маълум. Айниқса, диний идора тизимида ҳам ишлар янги босқичга чиқаётгани бор гап. Бу ҳақда AzonTV онлайн телеканалида «Диний идорадан репортаж» рукнида эфирга узатилаётган кўрсатувда ҳам ҳикоя қилиб борилмоқда. Маълумингизким, мазкур дастурнинг илк сонида «Фатво» бўлими фаолияти кенг ёритилди.\nЎзингизга маълум, ёшларга диний билим бериш масаласи жуда ҳам долзарб, бу борадаги қонунчиликка тегишли ўзгартириш киритишни замоннинг ўзи тақозо этмоқда. Айни кунларда муҳокама бўлаётган янги таҳрирдаги "Виждон эркинлиги ва диний ташкилотлар тўғрисида"ги Ўзбекистон Республикаси қонуни бу борада ҳуқуқий пойдевор саналади.\nМазкур масалада бир қатор ривожланган давлатлар – Буюк Британия, Швеция, Германия каби Европа, шунингдек, Жанубий Корея, Малайзия каби Осиё давлатларидаги ҳолат, диний таълим борасидаги уларнинг тажрибаларини ўргандик ва бу ҳақда Аzon.uz сайтида бир қатор мақолалар бердик. Унга кўра ривожланган давлатларда нафақат бошланғич синфдан, балки мактабгача таълим муассасаларида ҳам диний таълимга рухсат берилган. Фуқаро фарзандларини ўзи хоҳлаган диний мактабларга бериши мумкин. Бу ҳолатнинг давлат ривожига, жамият тараққиётига фақат ва фақат фойда келтириши кундай равшан. Демак, бизда ҳам ана шу тажрибалардан ўрнак олиб, диний таълимга қонуний томондан рухсат берилишини мақсадга мувофиқ, деб биламиз.\nШунинг учун Сизга мурожаат қилмоқдамизки, Сизнинг баракотли умрингиз дин қайғусида кечди, соч-соқолингиз шу йўлида оқарди. Шахсингизнинг нафақат халқимиз, балки ҳукуматимиз олдида ҳам катта ҳурмат ва эътиборга сазоворлиги бор гап.\nСиздан илтимос, диний таълимга қонуний рухсат берилиши бўйича ҳукуматимизга, лозим бўлса, шахсан Президентимизга амалий таклиф берсангиз. Ўзингиз билганингиздек, диний таълим, бу биринчи навбатда миллий тарбиядир. Халқимизнинг диний таълимга бўлган эҳтиёжини қондириш кечиктириб бўлмас масалага айланиб улгурган. Ўн минглаб юртдошларимиз фарзандларига диний таълим бериш илинжида хорижий давлатларда қийналиб яшаб юришибди.\nХорижий давлатлар тажрибаларидан келиб чиқиб, қолаверса, миллий қонунчилигимиз тамойилларини ҳам инобатга олган ҳолда қуйидагиларни таклиф қиламиз:\nЎзбекистон Мусулмонлари идораси қошида таълим инспекцияси ташкил этилиб, Диний идора тасарруфидаги мадраса ва таълим муассасаларида таҳсил олган, қўлида дипломи бор мутахассисларни имтиҳон қилиб, тегишли сертификат берилса... Сертификатни қўлга киритган мутахассислар жойларда пуллик диний таълим марказлари очиб, тушган маблағнинг маълум бир қисмини “Вақф” жамоат хайрия фондига ўтказиб турса...\nЎзбекистон Мусулмонлари идораси томонидан мавжуд 2090 та масжидлар қошида пулли Қуръон курслари ташкил этилса... Тегишли сертификат олган имомлар ва уларнинг ноиблари ёшларга диний таълим беришса…\nЎзбекистон Мусулмонлари идораси томонидан мавжуд 2090 та масжидлар қошида ёки дастлаб ҳар бир вилоят, туман, шаҳар ва қишлоқ марказий масжидлари қошида болалар учун пулли ёзги курслар ташкил этилса... Мазкур курс дастури бир ойлик таълим машғулотларни ўз ичига олган бўлиб, унда ҳар бир мусулмон фарзандининг кундалик ҳаётида керак бўладиган юриш-туриш, ейиш-ичиш одобларидан сабоқлар, ибодатлар борасида кўникмалар ҳосил қилиши мумкин бўлади.\nҚайд этиш ўринлики, мазкур амалиёт дунёнинг кўплаб ривожланган мамлакатларида давлат ва нодавлат таълим муассасалари, турли диний марказлар томонидан самарали тарзда қўлланиб келинмоқда ва бундан ўша мамлакат халқи ва ҳукумати фақат манфаат кўрмоқда. Бу борада ҳатто қўшни Қозоғистон давлатида ҳам амалий ҳаракатлар бошлаб юборилган, уларда ёзги курслар фаолият бошлаганига анча бўлди.\nМана шунда исломий таълим олишга иштиёқманд ёшларимиз тартибли билим олиш имкониятига эга бўлади. Турли ёт ғоялар таъсирига тушиб қолмайди. Қолаверса, миллатимиз келажаги бўлган ёшларимиз одобли, ахлоқли, ота-онасига, катталарга нисбатан ҳурматда, ҳалол ва ҳаромни ажратиб, турли жиноятлардан йироқ ҳолда, энг асосийси, қайта-қайта таъкидлайдиганимиз, Имом Бухорий, Имом Термизий, Беруний, Хоразмий, ибн Сино, Замахшарий каби аждодларимизга муносиб авлод бўлиб етишадилар... Иншааллоҳ...\nСиздан илтимосимиз шуки, юқоридаги таклифларни ҳукумат раҳбарларига етказиб, тушунтириб, халқимиз, миллатимиз олдида турган катта муаммони ечилишига сабабчи бўлсангиз...\nБу йўлда Сизга Аллоҳ ёр ва ёрдамчи бўлсин!\nСизга узоқ умр, сиҳат-саломатлик тилаб,\nмурожаат Махсус таҳлил Мубашшир Аҳмад Диний таълим муфтий\nАндижонлик депутатлар президентга очиқ мурожаат билан чиқди\n1886 19:35 26.05.2021\nРоссия ИИВ мигрантларга мурожаат қилди\n1063 13:00 22.04.2021\n2215 19:29 17.07.2020\nКоронавирус юқтирганликда шубҳа бўлса, қаерга мурожаат қилиш керак? – Брифингдаги саволлар\n1204 13:00 14.07.2020\nМуфтий Усмонхон Алимовнинг Ўзбекистон мусулмонларига мурожаати\n3006 08:16 10.07.2020


9 май - ғалаба куними ё хотира? - BBC News O'zbek\n9 май - ғалаба куними ё хотира?\nФото муаллифлик ҳуқуқи Bek_sohib\nImage caption 9 май кунги "байрам"да совет аскарлари кийимидаги ёшлар чиқиши ҳам кутилмоқда\nЎзбекистонда 9 май Хотира ва қадрлаш куни байрам сифатида нишонланиши ва ғалаба шарафига концерт қўйилиши кутилмоқда. Марҳум Ислом Каримов даврида 9 май хотира кунига айлантирилган ва бу куни ўйин-кулгу одат бўлмаган. Одамлар ўша куни ўтганларнинг қабрини зиёрат қилишга одатланаётган эди.\nБироқ бу йил ушбу анъанага чек қўйилиб, 9 май хотира куни сифатида эмас ғалаба куни сифатида нишонланадиган кўринади. Ижтимоий тармоқларда тарқалган видео ва суратлар эртанги кунга таниқли хонандалар ва талабалар иштирокида катта тайёргарлик кетаётганини кўриш мумкин.\nСовет ҳарбийларининг кийимларини кийиб олган ёшларнинг тўп-тўп бўлиб юргани ҳам акс этган.\n9 майга таёргарлик авжида кетаркан аҳоли ўртасида ушбу кунни қандай ўтказиш борасида тараддуд пайдо бўлган.\nБу кун Ислом Каримов даврида хотира ва қадрлаш куни сифатида кенг тарғиб қилингани учун одамлар яқинларининг қабрига чиқиб, дуо қилишга одатланганди. Аммо эртага марказий телеканаллар орқали концерт дастури қўйилиши уларни тушунарсиз ҳолатга солиши мумкин.\nВидеолавҳамизни YouTube да томоша қилинг


Муҳаммад Али: “Мен қандай қилиб Муҳаммад Али бўлдим” « Ўзбекистон Халқ Ҳаракати\nМуҳаммад Али: “Мен қандай қилиб Муҳаммад Али бўлдим”\n06 June 2016 - 16:21\nЁшлигимда жуда қизиқувчан бола бўлганман. Бувим билан черковга борар у ерда ҳам жуда қизиқувчан эдим. Черковдаги расмларни кўриб савол берар эдим:\n– Нега ҳамма фаришталар оқ рангда, Исус ҳам оқ рангда қолган ҳамма ёмон нарсалар эса қора рангда.\n– Агарда сен ёмон инсон бўлсанг Қора рўйҳатга тушасан ва ҳаттоки Иблис ҳам қора қизил рангда.\nЁвропаликлар бизни онгимизни бузишган. Аввалига бизни динимизни ўғирлашиб бизга ўзларининг исмларини беришган. Олтин медални ютганимдан сўнг Оқ танлиларни ўз ўрнига қўйиб қўяман деб ўйладим ва “DOWNTOWN” ресторанига кириб келдим. У ерда Қора танли инсон овқатлана олмас эди.\nОлтин медал, Олимпия чемпиони ва мен бирон нима буюртма қилмоқчи эдим. Мен ҳаммаси жойида мен камбағал эмасман дедим лекин мени шундай бўлсада ресторандан хайдаб юборишди. Жуда ҳам ҳафа бўлдим бундан ва мен дарё қирғогига бориб Олтин медалимни сувга улоқтирдим.\nМен Муҳаммад Пайғамбар ва Ислом динида ирқчилик йўқлиги ҳақида эшитгандим. Кейин масжидга бордим оёқ кийимимни ечиб Масжид ичига ҳафа холатда кирдим. Ҳамма жим ўтирар намоз вақтини кутишар эди, мен уларни кузата бошладим.\nЎз кўзларимга ишонмадим Оқ танлилар Қора танлилар билан гаплашишар, бирга кулишар ва ибодат қилшар эди мен буни кўриб жуда ҳам қувондим. Мен Оқ танли қора танлини қучоқлаганини кўрдим ва бу мен учун чақмоқ зарбасидай бўлди. Мен уларни кузатаётганимда Имом келди ва Сени олдин бу ерда кўрмаган эдим дея сўз бошлади. Мен эса Мусулмон бўлшни хохлашимни айтдим ва Имом албатда ибодатдан сўнг деди.\nНамоздан кейин у мени олдига чорладида ва “Тан оласанми сен, Аллоҳдан бошқа худо йўқ ва Муҳаммад (С.А.В) унинг қули ва расули” мен ҳа дедим қолганлар эса “АЛЛОҲУ АКБАР” дея қичқиришди. Мен йиғлаб юбораман дея ўйламагандим, кўпчилик ва ҳатто Имом ҳам йиғлаб юборди.\nМени табриклаб бағрларига босишди, исмимни Муҳаммадга алмаштирдим. Мен буюкликдан ҳам устун бўлдим ва ҳатто чемпион бўлганимда ҳам йиғламадим, лекин Мусулмон бўлган куним йиғлаб юбордим. Мен кўпроқ Мусулмонман боксчидан кўра”


Аҳмад ал-Бастий ад-Деҳқон\nАҳмад ал-Бастий ад-Деҳқон -\nАбу Наср Аҳмад ибн Муҳаммад ал-Бастий ад-Деҳқон Самарқанд аҳлидан бўлиб, бўйлари паст эди. Деҳқончилик билан шуғулланардилар. «Ибн Абу Саъид» номи билан танилган эдилар. Муҳаммад ибн Жаъфар ал-Кабузанжакатий бу кишидан таълим олганлар. Эшитган ҳадислари саҳиҳ эди.


Купер бошқараётган жамоа жаҳон чемпионатига яқин\n15 ноябрь, 2021, 00:01\nТеглар:Эктор Купер | Узбекистон терма жамоаси\nКупернинг янги жамоасида ишлари яхши кетмоқда.\nКонго Демократик Республикаси термасида бош мураббий сифатида ишлаётган Эктор Купер ўз жамоаси билан яхши натижа қайд этмоқда.\nАфрика минтақаси саралашида қатнашаётган конголиклар 6 турдан кейин ўз гуруҳида 11 очко тўплаган ҳолда, етакчилик қилмоқда. Купер шогирдлари 6 ўйинда 9 бор рақиб дарвозасини ишғол этиб, 3 бор тўп ўтказиб юборган.\nТаъкидлаб ўтиш жоиз, аргентиналик мутахассис 2018-2019 йиллар мобайнида Ўзбекистон Миллий терма жамоаси бош мураббийи сифатида ишлаб, "ЖЧ-2022" 2-босқич саралашидан ўрин олган Фаластинга қарши баҳсдаги мағлубиятдан сўнг лавозимидан озод этилганди.\nМаълумот ўрнида, ундан кейин термани қабул қилиб олган Вадим Абрамов термамизни саралашнинг навбатдаги циклига ҳам олиб чиқа олмади.\nЎзбекистон терма жамоаси июнда Тошкентда Шимолий Кореяга қарши ўйин ўтказади


ҲОМИЛАДОР БЎЛИШЛИКНИ НАЗОРАТ ҚИЛИШ, СУНЪИЙ УРЧИТИШ ВА БОЛА АСРАБ ОЛИШ ҲАҚИДА\nШахс ва жамият ҳаётини тартибга солиш, инсониятни икки дунёда бахту саодатга эриштиришга кифоя қилувчи кўрсатма ва меъёрларнинг энг тўғриси Исломдадир. Оилага тааллуқли ҳукмларда ҳам динимиз кўрсатмалари ҳақ эканлигини воқеълик исботлагандир. Энди ҳомиладор бўлишликни назорат қилиш, суний урчитиш ва бола асраб олиш ҳақида Ислом кўрсатмалари билан танишиб чиқсак.\nИсломда ҳомиладор бўлишликни назорат қилиш ва ҳомиладорликни чеклаш шаръий узрсиз бўлганда жоиз эмас. Ислом мусулмонларни наслни кўпайтириш ва уларни тўғри тарбиялашга чақиради. Фарзандлар Аллоҳнинг улуғ неъматлари бўлиб, уларнинг сонини чеклаш, мусулмонларнинг сонини чеклашдек бўлиб қолади. Кўпгина Ислом душманларининг ҳам айни истаклари мусулмонларнинг сонини камайтириш ва уларнинг инсоний сифатларини пасайтиришдир.\nИсломда иқтисодий тарафларини ўйлаб, таъминлашдан қочиб фарзанд кўрмай юриш, ҳомила бўлиб қолса уни олдириш каби ишлар ҳам мумкин эмас.\nБуюк Аллоҳ айтади: “Болаларингизни фақирликдан қўрқиб ўлдирманг. Биз уларни ҳам, сизларни ҳам ризқлантирамиз. Албатта, уларни ўлдириш катта хатодир” (Исро сураси, 31‑оят).\nҲар бир жонга ризқ бериш Аллоҳнинг қўлидаги ишдир. Ҳеч ким ҳеч кимнинг ризқини кўпайтира олмайди ҳам, камайтира олмайди ҳам.\nНабий соллаллоҳу алайҳи ва саллам ўз умматларини никоҳланишга, зурриётларни кўпайтиришга ундаган ҳолда бундай марҳамат қилганлар: “Уйланинглар, албатта мен сизларнинг кўплигингиз ила умматларга фахрланаман ва насороларнинг роҳиблари каби бўлманглар” (Байҳақий ривояти).\nҲар бир мусулмон оила қуриши, ўзидан кўпайиши Исломда мақталган ва улуғ савоблар ваъда қилинган ишдир. Насороларда, роҳиблар оила қуриши мумкин эмас. Расулуллоҳ соллаллоҳу алайҳи ва саллам умматларини бундай нарсадан қайтармоқдалар. Насороларнинг кўпгина роҳиблари нималар қилиб юргани ҳақида дунё ҳамжамияти воқиф бўлиб турибди.\nАммо наслни чеклашдан қайтариқ шаръий узрлар бўлганда ўз кучини йўқотади ва ҳомиладорликни чеклаш жоиз бўлади. Исломда ҳомиладор бўлишликни олдини олишга қуйидаги ҳолатларда рухсат берилган:\n– Онага туғиш вақтида зарар етиши мумкин бўлса.\n– Ҳомилага туғилиш вақтида зарар етиши мумкин бўлса.\n– Она яқинда фарзанд кўрган бўлиб, ўзига бутунлай келиб олмагунча.\n– Агар онаси ҳомиладор бўлиб қолса, яқинда туғилган чақалоққа қийин бўлиб қолиши ва эмишдан чиқиб кетиши мумкин бўлса.\nСанаб ўтилган бандларни ишончли ва тажрибали тиббиёт ҳодимлари айтиб тасдиқласалар. Бу масалаларда фақатгина уларнинг гапи қабул қилинади.\nУшбу ҳолатларда ҳомиладор бўлишликни манъ қилувчи турли замонавий воситаларни қўллаш жоиз бўлади.\nИслом дини тараққиёт динидир. Инсониятнинг одимлашига энг катта ҳисса қўшганларнинг кўпгинаси ҳам мусулмонлар бўлганлар. Ислом маълум вақт тушкунликка тушгани сабабли охирги асрларда ўша мусулмонларнинг қолдирган илмий меросларидан фойдаланган ҳолда ғарб вакиллари олдимлаб кетдилар. Сўзларимизнинг исботи сифатида бутун инсоният тарафидан “тиббиётнинг отаси” деб тан олинган Ибн Синони эслаб ўтишимиз кифоя.\nИнсоният тараққиёти туфайли тиббиёт ҳам сўнгги йилларда кескин ривож топди. Ҳозирги кунда табиий йўл ила фарзанд кўра олмайдиган оилаларни сунъий урчитиш ила фарзанд кўришларини таъминлашга ҳаракатлар қилинмоқда. Бу ўринда “Исломда ушбу масала қандай кўрилган?” деган савол туғилади. Келинг ушбу мавзуга боғлиқ Ислом кўрсатмалари билан танишиб чиқсак:\n– Ораларида тўлақонли Исломий никоҳ бўлган ҳолда табиий йўл ила фарзанд кўра олмаётган эр-хотин ўзларини даволатишлари шартдир.\n– Эрнинг уруғлигини олиб, унинг хотинининг бачадонига солиб қўйиш йўли ила ҳомила орттириш жоиздир. Бунда эр-хотин ораларида тўлақонли Исломий никоҳ бўлиши шарт.\n– Ораларида никоҳ бўлмаган эркак ва аёл орасида бундай амалиётни бажариш мутлақо ҳаром бўлиб зинога тенглаштирилгандир.\n– Сунъий урчитишнинг ҳаром бўлган кўринишларидан яна бири эр-хотиннинг уруғликларини олиб бошқа аёлнинг бачадонига солиб фарзанд кўришдир.\nКўпчиликда савол туғдирадиган масалалардан яна бири “Ислом фарзанд асраб олишга қандай қарайди?” деган саволдир.\nБаъзи оилалар бефарзандлик сабабидан фарзанд асраб оладилар. Баъзилари эса фарзандлари бўлса ҳам фарзанд асраб оладилар. Исломда Аллоҳ розилиги учун фаразнд асраб олиш мақталган ва савобли ишлардандир. Аммо асраб олинган болани “менинг пуштимдан бўлган фарзандим” дейиш, у болага ўзининг номини бериш жоиз эмас. Мисол учун асраб олинган болани асраб олган отага нисбат бериб “фалончи ўғли” дейиш мумкин эмас. Зеро Исломда инсониятнинг насл-насабини сақлашга буюрилиб, унинг аралашиб кетиши, эътиборсиз қолдирилишидан қайтарилган.\nШунингдек асраб олинган фарзандга уни асраб олган ота-она Исломий тарбия беришлари, гўзал суратда парваришлашлари лозимдир.\nАсраб олинган фарзанд ўғил бўладими, қиз бўладими уни асраб олган ота-онанинг қариндошларига шаръий ҳукмлар жиҳатидан бегона каби бўлади. Маслан асраб олган отанинг синглиси унга номаҳрам бўлади. Аслида эса амма маҳрам ҳисобланади. Асраб олинган фарзанд уни асраб олган ота-онанинг қариндошларига маҳрам бўлиши учун уни асраб олаётган она эмизиши, онанинг эмизиш имконияти бўлмаса бирор бошқа маҳрам эмизиши керак бўлади. Шунда асраб олинган фарзанд эмишлик орқали маҳрам бўлади.\nФарзанд асраб олишни ният қилган оилалар динимизнинг ушбу кўрсатмаларини билиб олгач режаларини амалга оширишлари мақсадга мувофиқдир.


ОЛТИН ВОҲАДА “ISHONCH” КУНЛАРИ — Ishonch Gazetasi\nШу кунларда таҳририятимиз ходимлари муштарийлар ҳузурига бориб, уларнинг нашр ҳақидаги фикр-мулоҳазаларини ўрганмоқда..\n“Ishonch” кунлари” доирасидаги навбатдаги ижодий учрашувга Қарши шаҳри марказига гавҳардек кўрк ва салобат бериб турган Абдулла Орипов номидаги ихтисослаштирилган мактаб интернатида бўлиб ўтди.\nТадбир дебочасида касаба уюшма фаоллари ҳамда таҳририят ходимлари улуғ шоиримиз хотирасига ҳурмат бажо келтириб, Абдулла Орипов ҳайкали пойига гулчамбар қўйишди.\nЎз навбатида турли меҳнат жамоаларидан ташриф буюрган газета муштарийлари Абдулла Орипов музейини томоша қилиб, олам-олам таассуротлар оғушида бўлишди. — Ўзим адабиёт шайдосиман, — деди “Муборак иссиқлик электр маркази” АЖ касаба уюшма қўмитаси раиси Тошболта Авазов. — “Ishonch” кунлари”нинг Абдулла Орипов ижод мактабида ўтиши бизни жуда хурсанд қилди. Улуғ шоиримизнинг бебаҳо музейи билан танишдик. Энди бу ҳақда ҳамкасбларимга сўзлаб бермоқчиман. Насиб бўлса, АЖ ходимларини ҳам Абдулла Орипов музейига олиб келиш истаги туғилди. Ахир, бу билан шоиримизнинг қанча-қанча асл мухлисларини хурсанд қилган бўламиз, маънан ва руҳан озуқа оламиз.\n— Эътиборлиси, — деди ижодий учрашувни олиб борган Қашқадарё вилоят касаба ташкилотлари бирлашмаси кенгаши раис ўринбосари Исоқ Аҳмедов. — “Ishonch” газетаси Президентимиз Фармон ва Қарорларининг ижроси юзасидан жамоатчилик назоратини изчил амалга оширмоқда. Илм-фанни янада тараққий қилдириш, таълим-тарбия самарадорлигига эришиш, коррупция илдизига болта уриш, оилаларда маънавий муҳитни барқарорлаштириш, тўй ва маросимларни тартибга солиш каби ўнлаб мавзуларда газета саҳифаларида илгари сурилган илғор фикрлар бугун ижобий самарасини бераётганидан хурсандмиз.\nУмуман, “Ishonch” бугун жамиятнинг барча бўғинларига, ҳаёт қирраларига теран нигоҳ ташламоқда ва таҳлил қилмоқда.\n“Обод қишлоқ” дастурининг ижросини таъминлашдаги баъзи жойлардаги сусткашликлар танқидий-таҳлилий мақолаларда очиб берилганининг гувоҳи бўлдик. Узвийликнинг йўлга қўйилгани сабаб мазкур муаммоларнинг ечимига ҳам эришилаётир.\nАйниқса, газетанинг 15 октябрь кунги сонида сиёсатшунос олим Қудратилла Рафиқовнинг “Илк ва сўнгги сўзимиз Ватан” сарлавҳали мақоласи кўпчиликнинг эътиборини тортди. Унда Ватанимизнинг иқтисодий-ижтимоий қудратини янада кўтариш, дунё тамаддунида юқори ўринларда турадиган миллатнинг шонли ютуқ ва анъаналари бардавомлигини таъминлаш, аждодларга муносиб авлод бўлиш йўлидаги камчилик ва тўсиқларимиз рўй-рост очиб берилган. Ундаги теран фикр ва мулоҳазалар бизни азиз Ватанимиз тараққиёти йўлида бирлашишга чорлайди…\nТАРМОҚ ГАЗЕТАСИДАН ХАЛҚ ГАЗЕТАСИГА\n— Бугунги шиддатли ривожланиш даврида етарли ахборот бозорига эга талабчан газетхоннинг ишончини қозониш, медиабозорда рақобатга дош бериб, фаолият кўрсатиш осонмас, — деди тадбирда сўзга чиққан давлат муассасалари ва жамоат хизмати ходимлари касаба уюшмаси Республика кенгашининг Қашқадарё вилояти бўйича масъул ташкилотчиси Исмат Очилов. — Кейинга пайтда “Ishonch” газетаси мамлакатимизда нашр этилаётган нуфузли, алоҳида мавқега эга бўлган нашрлар қаторидан жой олди. Қисқа вақт ичида ўз йўлига, ўз услубига эга газета сифатида республикамиз зиёлиларининг ҳурматини, эътиборини қозонди.\nЎз ўқувчисига бошқаларникига ўхшамаган янги сўз айтиш, мунозарага чорлаш, савияси баланд замондошимизнинг талаб ва истакларига мос мавзулар топиш, пишиқ, пухта мақолалар эълон қилиш учун нафақат катта масъулият, балки катта салоҳият ҳам талаб этилади. Агар газета ижодий жамоасининг ижодий салоҳияти бўлмаса, қилинган меҳнат ўз самарасини бермаслиги аниқ.\nГазетанинг бугунги қиёфаси, мазмундорлиги таҳририятда салоҳиятли журналист кадрлар меҳнат қилаётганидан далолат бериб турибди.\nСиёсатшунос Қудратулла Рафиқовнинг “Янгиланаётган Ўзбекистон: тарихни кучлилар яратади”, “Илк ва сўнгги сўзимиз Ватан”, Бош муҳаррир Ҳусан Эрматовнинг халқ таълими вазири Шерзод Шерматов билан ташкил этган “Сифат, адолат, шаффофлик” сарлавҳали суҳбати, “Эврилиш эҳтиёжи ёки матбуот қачон ўқилади?” сарлавҳали танқидий таҳлилий мақоласи, Карим Баҳриевнинг “Таҳлил” рубрикаси остида эълон қилинган “Эркин валюта савдоси, иқтисодиётга нима беради?”, таниқли журналист Аҳмаджон Мелибоевнинг “Сиёсатнинг халқчил маънавий қиёфаси” мақолалари “Ishonch”га катта обрў келтирди, дейиш мумкин.\n“Ishonch”да “Давлат тили ҳақида”ги Қонуннинг ижросини таъминлаш юзасидан шу йил давомида 20 га яқин таъсирчан, танқидий, таҳлилий мақолалар эълон қилинди.\n“Ishonch” ва “Ishonch-Доверие” газеталарининг ҳар бир чиқишида нафақат касаба уюшмалари ҳаёти, балки халқ манфаатига хизмат қиладиган, турмушимиздаги одамларни ўйлантираётган муаммолар ечимига қаратилган мақолаларнинг эълон қилинаётгани газетанинг ҳаммабоплигини таъминламоқда. Бошқача айтганда, “Ishonch” ва “Ishonch- Доверие” касаба уюшмаларининг тармоқ газетасидан халқ газетасига айланиб улгурди…\n— Ҳаммамиз ёшликдан бирор нарсани (китоб, газета, журнал) ўқиб улғайганмиз, — деди сўзга чиққан Қарши давлат университети профессори, “Меҳнат шуҳрати” ордени соҳиби Абдураҳим Эркаев. — Аммо инсоннинг ёши улуғликка етгандагина у ҳақиқий газетхонга айланаркан. Газетадаги кўпгина муаллифларни шахсан танимасамда, ёзган мақолалари сабаб ғойибона ҳурмат қиламан. Уларни ўзимга маслакдош, дўст деб биламан.\nМуболаға эмас, “Ishonch” газетасини варақлар эканман, ўзим излаган, истаган ўша маслакдошни топгандек бўламан.\nБу газетада бошқа нашрларда камдан-кам учрайдиган эркин фикрлашни кўряпман. Баъзи катта-катта газеталарни варақласангиз ҳукумат қарорлари ва шунга ўхшаш расмий ахборотлардан бошқасини кўрмайсиз. “Ishonch”да эса расмий мақолалар ҳам бор. Бироқ ҳар сонида халқ ўқийдиган, одамлар ташвишини енгил қилишга қаратилган бир ёки икки саҳифа таҳлилий мақолаларни учратиш мумкин.\nШу боис, “Ishonch”ни расмий нашрларимиз ичида халқ мақсадларини, элнинг ташвиш-у муаммоларини дадил кўтариб чиқаётган биринчи халқ газетаси деб биламан.\nТанқидий-таҳлилий мақолаларни ўқир эканман, таҳририят ички ҳадиқни енга олганининг гувоҳи бўламан. Чунки танқид беришга ҳам катта журъат, катта журналистик маҳорат керак.\nГазета нафақат мазмунан, балки шаклан ҳам мукаммаллашган. Дизайни ёрқин, ҳатто ҳарфлар “ширфт”лари рисоладагидек. Бемалол ўқиса бўлади. Баъзи газеталарни ўқишга ҳатто кўзойнагимнинг ҳам кучи етмай қоларди.\nБундан ташқари, яқинда таҳририятнинг энг сара мақолаларини ўзида жамлаган “Бир йилга бир назар” китобини ҳам қизиқиш билан ўқиб чиқдим. Бу тўпламни оила аъзоларим ҳам мутоллаа қилишди ва у барчамизга манзур бўлди…\nИжодий учрашувда адабий муҳит ҳукмрон бўлди. Қизғин фикрлашувлар дилбар мушоирага айланиб кетди. Жумладан, Косон туман тиббиёт бирлашмаси касаба уюшма қўмитаси раиси Шоймурод Эргашев ижод намуналаридан ўқиб берди. У газета саҳифаларида адабиётга оид саҳифалар, хусусан, Абдулла Қодирий ҳақидаги туркум мақолалар ўзига манзур бўлганини айтиб ўтди.\nАбдулла Орипов сулоласи вакили, Косон туманидаги 44-ўрта мактаб ўқувчиси Нажмиддин Бегматов улуғ шоиримиз шеърларини ўқиганда қироатнинг ўхшашлигидан зал олқишлардан ларзага келди. “Ishonch” муштарийлари ёш иқтидор соҳибига ўқиш ва ишларида, ижодий камолотида парвозлар тилашди.\n— Абдулла Орипов ижод мактабининг 11-синфида таҳсил оламан, — деди биз билан суҳбатда ёш шоира, Зулфия мукофоти соҳибаси Эъзоза Алишерова. — Ижодни севаман. Шу билан бирга инглиз, япон тилларини ҳам ўрганмоқдаман. Япониянинг “Сакура” ахборот алмашиш дастурида иштирок этганман. Келажакда дипломант бўлмоқчиман.\nМУШТАРИЙЛАР ДАН ТАҲРИРИЯТГА ТАКЛИФЛАР\n— Таклифим, газетада агросаноат мажмуи тармоғидаги долзарб молиявий муаммолар ва уларнинг ечимлари ҳақида танқидий-таҳлилий мақолалар чоп этилса,— деди Агросаноат мажмуи ходимлари касаба уюшмаси Касби туман кенгаши раиси Ботир Исломов. — Қишлоқ хўжалиги маҳсулотлари етиштириш ва қайта ишлаш соҳаси ишчилари бизнинг тармоқ ходимлари ҳисобланади. Мамлакатимизда кластер усули амалга татбиқ этила бошлагач, пахтани етиштириш ва қайта ишлаш кластер корхонаси томонидан бажариляпти. Яқинда Касбидаги ана шундай корхонани касаба уюшмаларига жалб этмоқчи бўлдик. Уни Фарғонадаги “Қўқонтекстил” корхонаси ҳам ўзига бошланғич ташкилот сифатида қабул қилиш тарафдори. Касбилик пахтакорнинг ҳуқуқ ва манфаатларини қўқонлик касабақўм етакчиси ифода этадими?\nГазета жамоасидан қишлоқ хўжалиги тармоғидаги шу каби долзарб масалаларни кўтариб чиқишни сўрар эдик…\n— Кўпчилик “Ishonch” халқ газетасига айланганини эътироф этмоқда, —деди Таълим, фан ва маданият ходимлари касаба уюшмаси Қарши шаҳар кенгаши раиси Шерзод Йўлдошев. — Бу муносиб баҳо. Аммо нашрнинг асосий ўқувчилари касаба уюшма фаоллари эканини ҳисобга олиб, ҳар сонда доимий равишда “Бошланғич ташкилотларда нима гап?” рукни остида ҳам мақолалар бериб борилса, унда энг муносиб раислар фаолиятидан лавҳалар жой олса, бу бошланғич ташкилотлар етакчилари учун керакли минбар ва тажриба алмашув мактаби вазифасини бажарар эди.\nКасаба уюшма етакчиларига “халқ орасидаги прокурорлар” таърифини ишлатиш мумкин. Чунки улар ходимлар, халқ манфаатлари ҳимоячиси ҳисобланади. Ҳар хил қонунбузилишларга қарши туради.\nБундан ташқари, газетанинг “Юридик бўлими” меҳнат қонунчилигидаги ўзгаришлар, қонун-қоидаларни ўргатиб борадиган “Савол беринг, жавоб берамиз” рукнини йўлга қўйса, саҳифа барча учун ҳуқуқий кўмакчи, зарур пайтда суянч бўларди.\n— Халқимиз санъатни севади. Шу боис, эл севган санъаткорлар билан суҳбатлар чоп этилса, бу саҳифа бир ойда бирми, ўн беш кунда бирми, анъанавий тарзда бериб борилса, газетанинг муштарийлари янада ошган бўларди, — дея таклиф берди Қарши давлат университети касаба уюшма қўмитаси раиси Тўйчи Валиев.\n— Президентимиз мактабгача таълим ва мактаб таълимини ривожлантириш бўйича чин маънода қайғурмоқда. Шундай экан, таълим муассасаларидаги фидойи устозлар хизматини ўзида акс этадиган мақолалар ҳам кўпайиши тарафдоримиз, — деди таълим, фан ва маданият ходимлари касаба уюшмаси Шаҳрисабз тумани кенгаши раиси Саъдулло Абдуллаев.\n“Ishonch” кунлари” тадбири сўнггида фаол муштарийлар ва касаба уюшма етакчиларига таҳририят совғалари топширилди.\nТОШКЕНТ ЙЎЛЛАРИДА «АВТОМОБИЛДАН САҚЛАНИНГ!»\nГУЛИСТОНДА БАЛАНДЛИГИ 65 МЕТРЛИ БАЙРОҚ ҲИЛПИРАЙ БОШЛАДИ


Электр энергия учун олдиндан тўлов тизимига ўзгартириш киритилди\n09:28 20 Январ 2021\n14:39 06.02.2019 Ҳавола олиш\nИлгари, энергия фақат 100 фоизлик олдиндан ҳақ тўланганида етказиб берилган.\nТОШКЕНТ, 6 фев – Sputnik. Электр энергияси ва табиий газ етказиб бериш ҳамда истеъмол қилиш соҳасида тўлов интизомини янада мустаҳкамлаш, шунингдек, ижро иши юритиш тизимини тубдан такомиллаштириш чора-тадбирлари тўғрисидаги президент фармонига ўзгартириш киритилди.\nБу ҳақда Адлия вазирлигининг “Ҳуқуқий ахборот” канали хабар қилди.\nКиритилган ўзгартиришларга мувофиқ, истеъмолчиларга энергия етказиб бериш истеъмолчилар томонидан мурожаат қилинганида 50 фоизлик олдиндан ҳақ тўлаш асосида ҳам амалга оширилади. Илгари, энергия фақат 100 фоизлик олдиндан ҳақ тўланганида етказиб берилган.


Андижон вилоятида “Ҳуқуқий китобхонлик сайли” ташкил этилди\nАдлия вазирлиги ҳамда вилоят адлия бошқармаси томонидан мамлакатимизда китобхонликни кенг тарғиб қилиш, жамиятда ҳуқуқий онг ва ҳуқуқий маданиятни шакллантириш, ҳуқуқий ахборотни тарқатиш ҳамда юридик адабиётларни фуқаролар учун қулай ва арзон нарҳларда етказиб бериш мақсадида, Андижон давлат университети биносида “Ҳуқуқий китобхонлик сайли” ташкил этилди.\nТадбирда вилоят адлия бошқармаси, давлат нотариал идоралари ходимлари ҳамда бошқа давлат органлари ва ташкилотлари, нодавлат нотижорат ташкилотлари вакиллари иштирок этди.\nКитоб сайлига 1700 нафардан ортиқ иштирокчи ташриф буюрди.\nТадбир давомида Ўзбекистон Республикаси Президенти Шавкат Мирзиёев томонидан илгари сурилган Китобхонлик акциясини қўллаб-қувватлаш ва уни Андижон вилоятида давом эттириш мақсадида акцияда иштирок этган ҳар бир давлат органи раҳбари ва ходимлари ўзлари таълим олган 173 та умумтаълим мактабларига 2055 та юридик адабиётлар ҳамда 730 та бадиий адабиётларни олиб бориб бепул тарқатдилар.\nШунингдек, мазкур акция давомида Андижон вилояти Бобур номидаги Ахборот кутубхона марказига энг охирги ўзгартиш ва қўшимчалар билан чоп этилган юридик адабиётлар хадя қилинди. Бундан ташқари тадбир давомида вилоятдаги 4 та олий таълим муассасаларининг ахборот ресурс марказларига талаба ёшлар фойдаланишлари учун 100 га яқин юридик адабиётлар топширилди.\n– Китобхонлик аввало оиладан бошланиши керак, – дейди Андижон вилоят адлия бошқармаси бошлиғи А.Дадажонов. – Қуш уясида кўрганини қилади. Ота-она кунда бир марта бўлса-да, қўлига китоб ушламаса, фарзандини мутолаага ўргатиш мушкул. Бугун мамлакатимизда ёшларни китобхон қилиб ўстириш, мутолаа маданиятини юксалтиришга давлат сиёсати даражасида эътибор қаратилмоқда. Ушбу ислоҳотларни амалга оширишда адлия органлари ходимлари ҳам ўз ҳиссаларини қўшиб келмоқда. Китобни ўзига доимий ҳамроҳ тутган инсон асло кам бўлмайди. Давлат идораларида ишлаётган ходимларнинг бугунги кундаги иш юкламаси қанчалик кўп бўлмасин, ҳар куни ўз соҳасига оид ёки бошқа турли адабиётлардан камида 10 бет ўқиши ва буни одат тусига айлантириши муҳим аҳамият касб этади”.\nБундай тадбирларнинг ўтказилиши аҳолини ҳуқуқий маданиятини янада оширишга хизмат қилиши шубҳасиз.\nАндижон давлат университетида китоб савдолари кечга қадар давом этди.


Экспорт қилувчиларнинг суғурта мукофоти учун тўлов харажатлари компенсация қилинади — Review.uz\nЭкспорт қилувчиларнинг суғурта мукофоти учун тўлов харажатлари компенсация қилинади\nСуғурта мукофоти учун тўлов харажатлари Давлат бюджетидан ажратиладиган субсидия маблағлари ҳисобидан суғурта пулининг 1%идан ортиқ бўлмаган миқдорда компенсация қилиб берилади.\nВазирлар Маҳкамасининг 25.08.2020 йилдаги 512-сон қарори билан Экспорт қилувчилар гаров сифатида суғурта хизматларидан фойдаланганда, суғурта мукофоти учун тўлов харажатларини компенсация қилиш тартиби тўғрисидаги низом тасдиқланди.\nҲужжат Президентнинг 7.05.2020 йилдаги «Экспорт фаолиятини янада қўллаб-қувватлаш чора-тадбирлари тўғрисида»ги ПҚ-4707-сон қарори ижроси доирасида ишлаб чиқилган.\nНизомга мувофиқ, гаров сифатида суғурта хизматларидан фойдаланган экспорт қилувчиларга суғурта мукофоти учун тўлов харажатлари Инвестициялар ва ташқи савдо вазирлиги ҳузуридаги Экспортни рағбатлантириш агентлиги (кейинги ўринларда – Агентлик) томонидан Давлат бюджетидан ажратиладиган субсидия маблағлари ҳисобидан суғурта пулининг 1%идан ортиқ бўлмаган миқдорда компенсация қилиб берилади.\nКомпенсация тўланиши учун қуйидагилар шартларга риоя этилган бўлиши:\nсуғурта шартномаси бўйича суғурта мукофоти суғурталовчига суғурта қилдирувчи томонидан тўланган бўлиши (суғурта мукофоти суғурталовчига тўғридан-тўғри қоплаб бериладиган ҳолатлар бундан мустасно);\nэкспорт шартномалари (инвойслар) Ташқи савдо операцияларининг ягона ахборот тизимида рўйхатдан ўтказилган бўлиши (битта инвойс бўйича $5 минггача товарларни (хизматларни) экспорт қилиш ҳолатларидан ташқари), экспортолди молиялаштириш шартномаси бўйича суғурта амалга оширилиши ҳолатлари бундан мустасно;\nаввал олинган компенсация бўйича суғурта шартномаси муддатидан аввал бекор қилинган бўлса, суғурта қилдирувчи томонидан компенсациянинг тегишли қисми қайтарилган бўлиши;\nсуғурта шартномасининг тури Низом, Фуқаролик кодекси ва суғурта фаолияти тўғрисидаги қонун ҳужжатлари билан белгиланган шартларга мос келиши шарт.\nКомпенсация олиш учун аризаларни кўриб чиқиш тартиби Низомга иловада келтирилган схемага мувофиқ амалга оширилади. Ариза ва зарур ҳужжатлар олинганидан кейин Агентлик уларни кўриб чиқади ва 7 иш куни давомида хулоса беради.\nМолия вазирлиги тақдим этилган буюртманомага мувофиқ 3 иш куни давомида компенсация маблағларини Агентликнинг ҳисобварағига, Агентлик эса ҳисобварағидан бир иш куни давомида суғурта қилдирувчи ёки суғурталовчининг ҳисобварағига ўтказиб беради.\nНизомда қуйидагилар ҳам кўрсатилган:\nсуғурта мукофотини қоплаб бериш учун талаб этиладиган ҳужжатлар ва уларни кўриб чиқиш тартиби;\nсуғурта мукофотини қоплаб беришни рад этиш сабаблари;\nсуғурта мукофотини қоплаш учун тўловларни амалга ошириш тартиби.\nҲужжат Қонун ҳужжатлари маълумотлари миллий базасида эълон қилинган ва 26.08.2020 йилдан кучга кирган.\nЕнгил автомобиль экспорти қарийб 123,0 млн. АҚШ долларига ошган


"Пахтакор": БАА йиғини мағлубият билан якунланди\nДубайдаги йиғинда "Пахтакор" учинчи назорат баҳсида Латвия чемпиони "Рига"га имкониятни бой берди.\nБу сафар ҳам бош мураббий Питер Хюистра тўлиқ икки таркибни синаб кўрди. Биринчи бўлимда майдонда деярли тенг кураш борди. Жамоамиз бир неча қулай имкониятларни юзага келтирди. Дердийок ва Чераннинг уринишлари хавфли чиқди, бироқ голга айланмади. Иккинчи бўлимда амалга оширилган ўзгаришлардан кейин ригаликлар икки тўп киритишди. Дастлаб Мбомбо пенальтидан унумли фойдаланган бўлса, кейин Филиппов боши билан дарвоза олдидан аниқ зарба бериб орадаги фарқни оширди. Шу тариқа жамоамиз Дубай йиғинида сўнгги назорат ўйинида мағлубиятга учради.\n"Пахтакор": Суюнов (Қувватов, 32; Исақов, 63), Алижонов (Комилов, 46), Аъзамов (Чобанов, 63), Кримец (Анзур Исмоилов, 46), Сайфиев (Азмиддинов, 63), Ҳамробеков (Холматов, 63), Собирхўжаев (Иминов, 54), Турғунбоев (Эркинов, 57), Йўлдошев (Розиев, 63), Черан (Темиров, 63), Дердийок (Холдорхонов, 63).\nСетьен: Далалар кезиб, ютиб олган совринларимни сигирларга кўрсатишни истайман\n“Реал” ўзида иродали ғалабага эришди\nЎзбекистон миллий терма жамоаси делегацияси бугун Сингапурга жўнаб кетади


Чақалоқ ўлганмиди? Томирида нина қолдирилганми? Соғлиқни...\n29.09.2019 09:53 1 4407\nИжтимоий тармоқларда «Болага укол қилиб, ҳатто игнасини ҳам олишмаган, шу кунларнинг аянчли воқеаси», «Ана сизга томоша» каби хабарлар тарқалди. Уларда таъкидланишича, юрак пороги билан туғилган гўдак 4 кун шифохонада бўлган ва бирор марта онасига кўрсатилмаган, эмизилмаган. Тўртинчи куни шифокорлар «барибир ўлади» деб, ота-онасининг қўлига тутқазишиб, уйга жавоб бериб юборишган.\nМазкур ҳолатга ойдинлик киритиш мақсадида Соғлиқни сақлаш вазирлиги ва Самарқанд вилоят соғлиқни сақлаш бошқармаси томонидан ишчи гуруҳ ташкил этилиб, ўрганиш ишлари олиб борилди ва қуйидагилар аниқланди. Хабарда айтилишича, Самарқанд давлат тиббиёт институтининг 1-клиникасининг туғруқ бўлимига мурожаат қилган аёлнинг Самарқанд вилоятида пропискаси бўлмаган.\n«Жорий йилнинг 16 сентябр куни тахминан соат 12:40 атрофида Самарқанд давлат тиббиёт институтининг 1-клиникасининг туғруқ бўлимига Қашқадарё вилояти, Чироқчи тумани, Қўчқорбулоқ қишлоғидан 1996 йилда туғилган М.А қориннинг пастки қисмида, олдинги операциядан кейинги чандиқ соҳасидаги кучли оғриқ ва туғуруқ дарди билан шошилинч мурожаат қилиб келган.\nҲомиладор аёлнинг биринчи туғуруқ жараёни 2017 йил Қашқадарё вилояти туғуруқ комплексида (кесар-кесиш) жарроҳлик йўли билан амалга оширилган. Бундан ташқари, М.А Самарқанд вилоятидан рўйхатдан ўтмаганлиги, унинг ҳомиладорлик даври Қашқадарё вилоятида ўтганлиги боис ҳомила кечиш даври, скрининг текширувлари ҳомиладор алмашинув варақасида кўрсатилмаган. Бу эса шифокорларга маълум маънода қийинчилик туғдирган», — дейилади вилоят соғлиқни сақлаш бошқармаси ахборот хизмати маълумотида.\nАхборот хизмати ҳомиладор аёл ва чақалоқнинг туғруқ вақтидаги ҳолати ҳақида батафсил маълумот бериб ўтган.\n«М.А Самарқанд давлат тиббиёт институтининг 1-клиникасининг туғруқ комплексига шошилинч равишда қабул қилиниб, тўлиқ тегишли тиббий текширувлардан ўтказилган. Унга иккинчи ҳомиладорлик, ҳомила 38-39-ҳафталик, бачадонда кесар-кесиш операциясидан кейинги чандиқ носозлиги, анемия енгил даражаси каби клиник ташхис қўйилган. М.Ага жорий йилнинг 16 сентябрь куни соат 13:25да шошилинч равишда кесар-кесиш операцияси ўтказилиб, жинси қиз бола бўлган тирик ҳомила олинган.\nЧақалоқ туғилганидан сўнг 2 соат давомида врачлар назоратида бўлган, кузатув давомида чақалоқни оғиз-бурун атрофида кўкариш аломатлари бўлганлиги ва туғуруқхона шароитида кислород терапия ўтказилишига қарамасдан кўкариш аломатлари кучайганлиги сабабли, тўлиқ тиббий текширувлардан ўтказиш мақсадида вилоят болалар кўп тармоқли тиббиёт марказининг неонатал реанимация бўлимига юборилган. Марказда барча лаборатор ва инструментал диагностик текширувлари (юракни эхокардиографияси, кўкрак қафасини обзор рентгенографияси, бош мияни-нейросонографияси) ўтказилган.\nМарказнинг малакали мутахассислари жумладан, болалар кардиохирурги томонидан ўтказилган диагностик текширувлар натижасида чақалоқда туғма юрак нуқсони, атриовентирикуляр коммуникацияси, ягона қоринча (уч камерали юрак), ўпка артериясининг атрезияси, юракни нормадаги чегараларидан катталашиши тасдиқланган».\nСамарқанд вилояти соғлиқни сақлаш бўлими томонидан таъкидланишича, гарчи чақалоқ шундай оғир аҳволда бўлса-да, ота-онаси тилхат асосида уни шифохонадан олиб чиқиб кетишга қарор қилган. Ва шифокорлар ҳам бунга рухсат беришган.\n«Марказ мутахассислари чақалоқнинг ота-онасига гўдакда туғма юрак нуқсони ва бошқа нуқсонлар борлиги, унинг аҳволи оғирлиги тўғрисида тушунтирган. Бемор чақалоққа комплекс реанимацион даволаш муолажалари давом эттирилишига қарамасдан ижобий ўзгариш кузатилмаганидан сўнг ота-онаси тилхат асосида чақалоқни уйига олиб кетишган», — дейилади хабарда.\nАхборот хизмати томонидан хабар қилинишича, чақалоқ қўлида игна эмас, балки катетер қолдирилган. Қолдирилганда ҳам атайлаб қолдирилган. Яъни, чақалоқни даволаш ишларини давом эттириш учун.\n«Ижтимоий тармоқларда кенг тарқалиб, муҳокамаларга сабаб бўлаётган мазкур хабарнинг икки жиҳатига алоҳида эътибор қаратишни лозим топдик. Биринчиси, хабарда болага укол қилиб, нинаси олинмаганлиги иддао қилинган. Ваҳоланки, чақалоқнинг қон томиридаги нина эмас, балки томир катетери булган.\nТиббиётда катетер айнан бола муолажаларда қийналмаслиги учун ҳам унга ўрнатилади. Асосийси катетер фақатгина малакали мутахассислар томонидан ўрнатилиши мумкинлиги ва ушбу катетер даво муолажаларини давом эттириш учун жуда қулай ҳамда чақалоққа салбий таъсир кўрсатмаслигини алоҳида таъкидлаш жоиз», — дея иддао қилинади хабарда.\nШу билан бирга чақалоқ гарчи икки кун онасига кўрсатилмаган бўлса ҳам, у сунъий озуқа воситалари билан озуқалантириб турилган.\n«Чақалоқ шифохонада бўлган даврида бирор маротаба онасига кўрсатилмаганлиги, эмизилмаганлиги сабабли бола оч қолдирилганлиги айтилмоқда. Аслида эса, чақалоқ мунтазам кислород остида бўлгани ва санитария талабларидан келиб чиқиб реанимация тозалиги ва тиббий талабларга риоя қилиш мақсадида яқинларига кўрсатиш имкони бўлмаган. Аммо, чақалоққа ҳар икки соатда зонт орқали сунъий озуқа бериб борилган».\nЭнг муҳими, Соғлиқни сақлаш вазирлиги томонидан берилган баёнотда таъкидланишича, чақалоқ қўлидаги катетер қисқа фурсатларда нобуд бўлади, деган эмас, балки уни даволаш ишларини давом эттириш учун қолдирилган. Аммо баёнотда нима учун фақатгина малакали мутахассислар ўрнатиши мумкин бўлган чақалоқ томиридаги мослама уй шароитида қўлланиш учун қолдирилгани ҳақида тушунча берилмаган.\n«Хулоса ўрнида, шуни айтишимиз мумкинки, вена қон томирига қўйилган томир катетери беморда сақланган ҳолда уйга жавоб бериб юборилганлиги шифокорларнинг чақалоқ қисқа фурсатларда нобуд бўлиши мумкин деган фикрда эмас, аксинча гўдакни даволаш ишлари давом эттирилиши учун қолдирилганлигини билдиради», — дейилади баёнотда.\nСамарқанд Соғлиқни сақлаш вазирлиги чақалоқ


Пандемиянинг Ўзбекистон иқтисодиётига таъсири: ижобий кўрсаткич сақланмоқда — Review.uz\nЎзбекистон Республикаси Олий Мажлиси Қонунчилик палатасининг навбатдаги мажлисида депутатлар Ўзбекистон Республикаси Давлат бюджетининг ва давлат мақсадли жамғармалари бюджетларининг 2020 йилдаги ижроси тўғрисидаги ҳисоботни кўриб чиқишди.\n2020 йил якунлари бўйича юртимиз иқтисодиёти 2019 йилга нисбатан 1,6 фоизга ўсган бўлиб, ялпи ички маҳсулот ҳажми 580,2 трлн. сўмни ташкил этди.\nЯлпи ички маҳсулот ўсишининг 0,76 фоизи қишлоқ хўжалигига (соҳадаги ялпи қўшилган қийматининг ўсиши 3,0 фоиз), 0,55 фоизи қурилишга (9,2 фоиз), 0,18 фоизи саноатга (0,7 фоиз) ҳамда 0,04 фоизи хизматлар кўрсатиш соҳаси (0,1 фоиз) ҳиссасига тўғри келди. Шу билан бирга, ҳисобот даврида ялпи қўшилган қиймат таркибида хизматлар 36,3 фоизни (2019 йилда 36,1 фоиз), қишлоқ, ўрмон ва балиқчилик хўжалиги 28,2 фоизни (28,0 фоиз), саноат 28,5 фоизни (29,3 фоиз), қурилиш 7,0 фоизни (6,6 фоиз) ташкил этди.\nМолия вазирлигининг Давлат молиявий назорати департаменти томонидан 2020 йилда ўтказилган 6 944 та молиявий назорат тадбирларнинг асосий қисми, яъни 4 729 таси (68%) бюджет интизомига риоя этилиши ва бюджет маблағларнинг мақсадли фойдаланиши юзасидан ўтказилган.\nНазорат тадбирларида аниқланган 246 млрд. сўм миқдоридаги бюджет интизомининг бузилиши, пул ва товар моддий бойликлар камомади, қилинган асоссиз харажатлар учун 168,8 млрд. сўм бюджетга тикланиши таъминланган.


Латвиянинг SIA“SV Gulbis” компанияси замонавий логистика марказини ташкил этиш ниятида\nТошкент, Ўзбекистон (UzDaily.uz) -- “Ўзбекистон темир йўллари” аксиядорлик жамиятида Латвиянинг SIA“SV Gulbis” компанияси раҳбари Вячеслав Новиков билан учрашув бўлиб ўтди. Унда “Ўзтемирйўлконтейнер” аксиядорлик жамияти ҳудудида тўғридан-тўғри чет эл инвестицияси эвазига бунёд этилиши кутилаётган замонавий логистика марказини ташкил этиш бўйича музокаралар олиб борилди.\nТаъкидланишича, унинг умумий майдони 16 гектар бўлиб, 20 минг кв.м контейнер терминали учун ажратилган. Бу ерда 25 минг кв.м.да ёпиқ турдаги омбор, 14 минг кв.м.да ёғоч ва метал маҳсулотларини сақлаш учун мажмуа қурилади. шунингдек, ҳудудда сервис маркази, божхона хизмати, омборларни бошқариш тизими, маъмурият биноси каби иншоотлар қад ростлайди. Янги ташкил этилаётган логистика маркази йилига 3 млн. тонна юк қабул қилиш имкониятига эга бўлади.\nЛогистика марказида темир йўл вагонларни саралаш, ортиш ва тушуриш ишлари, юкларни сақлаш, рўйҳатдан ўтказиш, маркировка хизматлари кўрсатилади. Марказни жорий йил сўнггида фойдаланишга топшириш режалаштирилган.\nУчрашув сўнггида SIA“SV Gulbis” компанияси ва “Ўзтемирйўлконтейнер” аксиядорлик жамияти ўртасида икки томонлама ҳамкорликни янада ривожлантириш борасида меморандум имзоланди.\nМанбаа: “Ўзбекистон темир йўллари” АЖ расмий сайти.


Давлат Солиқ Қўмитаси инспектори Назаров: Солиқ солиш соддалаштирилади, ҳаммага “Во” бўлади. “Ҳаракат”: Фундаментал ислоҳотларсиз қашшоқликдан чиқиб бўлмайди! - «HARAKAT» XABAR AGENTLIGI :: Independent News Agency Harakat. Узбекистан, новости Узбекистана, политика Узбекистана, оппозиция Узбекистана\n17:08 - Давлат Солиқ Қўмитаси инспектори Назаров: Солиқ солиш соддалаштирилади, ҳаммага “Во” бўлади. “Ҳаракат”: Фундаментал ислоҳотларсиз қашшоқликдан чиқиб бўлмайди!\nЎзбекистонда ҳукмронлик қилаётган тожиклар режимининг бош қўғирчоқ ахборот воситаси ЎзА ҳеч қандай таҳлилсиз хабар беришича, Давлат Солиқ Қўмитаси Жамоатчилик билан Алоқалар ва Ҳуқуқий Ахборот Бўлимининг давлат солиқ катта инспектори Акмал Назаров ЎзАга интервью берибди. Акмал Назаров 2019 йил Ўзбекистон солиқ сиёсатида тарихий ўзгаришлар даври бўлишини ва бу ўзгаришлар аҳоли даромадларини ошириш, тадбиркорликни ривожлантириш ҳамда қулай ишбилармонлик муҳитини шакллантиришга хизмат қилишини айтибди. Табиий, ҳамма нарса Шавкат Мирзиёнинг кўрсатмалари ва 29 июндаги “Ўзбекистон Республикасининг солиқ сиёсатини такомиллаштириш концепцияси тўғрисида”ги фармонига асосланиб қилинаётганини урғулабди.\nАкмал Назаров айтишича, келаётган йилдан жисмоний шахслар даромадидан тўлов ставкалари 25 фоиздан 12 фоизгача, тижорат банклари учун фойда солиғи ставкаси 22 фоиздан 20 фоизгача, корхона ва ташкилотлар учун 14 фоиздан 12 фоизгача, дивиденд ва фоиз кўринишидаги даромадлар учун 10 фоиздан 5 фоизгача камайтирилади. Бунинг натижасида солиқ тўловчилар ихтиёрида ортиқча 582 миллиард сўм маблағ қолади.\nТўғри, дейди “Ҳаракат” мухбири, солиқ тўловчилар ихтиёрида ортиқча 582 миллиард сўм маблағ қолиши аҳоли учун фойдали нарсадир. Аммо, Давлат Солиқ Қўмитасининг катта инспектори Акмал Назаров ва бу интервьюни қоғозга туширган саводсиз журналист Улуғбек Аcроровга эслатиш керакки, 582 миллиард сўм - долларнинг бугунги курси бўйича - 70,5 миллион доллардир. Ўзбекистон аҳолиси 33 миллион, демак, солиқ системасидаги янгиликлар туфайли ҳар бир одамга ўртача тахминан 2 доллардан ортиқроқ пул қоларкан.\nКуласизми, йиғлайсизми? Бундай масхарабозлик руҳидаги ислоҳотлар билан Ўзбекистон давлати ва халқини ҳозирги қашшоқликдан чиқариб бўладими? Йиғлаймиз, чунки, чиқариб бўлмайди! Унутмайликки, тожик аслли собиқ ҳаромий президент Ислом Карим ишларимиз яқинда "Во" бўлади деганига 27 йил бўлди. амалда ҳамма нарсанинг дабдаласи чиқди.\nЭй, ўзбеклар! Яна бир бор қайтарамиз, кўзингизни очинг, бунақа президент, бундай тожиклар режими, бу режимнинг қўғирчоқ ахборот воситалари билан келажагимиз йўқ. Майдонларга чиқиб, Шавкат Мирзиёдан ва унинг тожиклар режимидан ватанимизда фундаментал сиёсий ва иқтисодий ислоҳотлар ўтказишни, хабарчи/журналистлардан бўлаётган воқеаларни объектив ёритишни талаб қиладиган вақт келиб бўлди.


Мобил телефонлар — Dilkashradio.com\nАссалому алайкум ҳурматли радио тингловчи мухлислар. Сиз азиз тингловчиларимиз билан яна мен Ғолиббек микрофон қаршисидаман. Ҳозирги кунда техника кун сайин олға қадам ташламоқда. Хаттоки бирон бир янги нарса чиққанида одамлар нималигини тушуниб етмай туриб шунга ўхшаш бошқа нарсалар ҳаётимизга кириб келмоқда. Масалан мобил телфонларни олайлик. Ҳозирги кунда турлилари мавжуд. Чиройли мусиқадан тортиб истаган клипларгача телфонингизга кўчириб олишингиз мумкин. Фақатгина чўнтак кўтарса бас. Албатта бу қувонарли бир ҳолат. Лекин айнан шу нарсалар болаларимизга, яъни мактаб ёшидаги болаларимизга қандай таъсир кўрсатмоқда?\nКелинг азизлар, бироз шу мавзуга тўхталиб ўтсак. Олимларнинг айтишига қараганда мобил телфонларнинг ҳам инсон организми учун зарарли томонлари қўп экан. Айниқса сизга кимдир қўнғироқ қилганда сигнал қабўл қилиш билан бирга, инсон организми учун зарар бўлган айрим нурларни ҳам қабул қилиш мумкин экан. Ушбу нурланиш эса инсон организмида тез-тез содир бўлса, жиддий касалликларга ҳам олиб келиши мумкин экан. Майли ҳар бир инсон ўз соғлиги ҳақида бош қотирмоғи лозим. Лекин болаларимиз кўп нарсаларни билмаслиги мумкин. Буни тушунтириб бериш эса ҳар бир ота- онанинг уствор вазифаларидан бири. Бизга яхши маълумки ҳозирги кунда мактаб ўқувчилари ҳам уяли алоқадан кенг фойдаланиб келишмоқда. Ҳар бир нарсанинг яхши ва ёмон тарафлари бўлганидек,\nУяли алоқанинг ҳам кўп яхши тарафлари мавжуд. Масалан болаларингиз мактабдан кейин қаерга боради? Мактабда нималар билан банд эканлигини бир зумда телефон орқали билишингиз мумкин. Агар болаларимиз телефондан тўғри фойдалана билсалар марҳамат. Лекин кўпчилик болалар, айниқса катта синф ўқувчилари дарсларда бир бирларига смс ёзиб хаёлларини бўлиб ўтиришлари ҳам сир эмас. Агар болаларимизга шу нарсани сотиб олиб берсак, ундан тўғри фойдаланиш қоидаларини хам тушунтириб беришимиз керак. Хар бир нарсани нотуғри ишлатиш бу Худовандга қаршидир. Балки сен ўйлайсан бу хақида хеч ким билмайди деб. Лекин Худованд хар бир қадамимиздан хабардордир.Балки болаларимизга шундай гаплар билан тушунтиришимиз улар учун фойдали бўлади.Хатто айрим пайтларда кимлардир қўнғироқ қилиб болаларни дарслардан ҳам чалғитишлари сир эмас. Лекин энг ачинарли тарафи, айрим болалар ота-онасини қийнаб менга ҳам телефон олиб берасиз деб қийнашларида. Оддий телефон бироз арзонроқ бўлиши мумкин. Лекин болалар кўтариб юрган телефонни оддий одам сотиб олиши учун балки уч, тўрт ой ишлашига тўғри келади. Худдики болалар орасида энг зур телефон кимники деб номланадиган мусобақа ўтқазилаётгандек. Ҳурматли ота оналар, болаларга телефон сотиб олиб бериш ёки бермаслик ҳар кимнинг шахсий иши. Ҳеч ким сизга буни ман этмайди. Лекин ёш болага шу нарса керакми йўқми, буни ўйлаб кўришимиз лозим деб биламиз. Айрим пайтларда юқорида айтиб ўтганимиздек мусобақалар ота-оналар орасида ҳам бўлаётгандек тюулади.Азиз тингловчи, ҳамма нарса сизнинг қўлингизда ўзингиз билганингиздек хал қилинг. Агар сиз азизларда шу мавзу бўйича қандайдир саволлар ва таклифлар бўлса, бизнинг интернет сайтимиздан фойдаланиб, мактуб йўллашингиз мумкин. Бизнинг манзил,www.najot.com Барчангизга Худонинг тинчлиги ёр бўлсин.Хайр саломат бўлинг.


Минченко: Ўзбекистоннинг КХШТга қайтишига деярли тўсиқ қолмади\n19:26 18.09.2019 (Янгиланган 19:28 18.09.2019) Ҳавола олиш\nРФ Давлат думаси раиси Вячеслав Володин Тошкентга ташрифи чоғида ўзбек парламентарийларини Коллектив хавфсизлик шартномаси ташкилоти парламент ассамблеяси йиғилишларига кузатувчи сифатида таклиф қилди.\nЎзбекистон 2012 йил 28 июнда ташкилотдаги аъзолигини расман тўхтатиб қўйган, лекин аъзо давлатлар билан икки томонлама ҳамкорликни давом эттирмоқда. Россия Давлат думаси раиси Вячеслав Володин Тошкентга ташрифи чоғида ўзбек депутатларига КХШТ ПАга кузатувчи сифатида иштирок этишни таклиф қилди.\nСиёсатшунос Евгений Минченконинг фикрига кўра, республикани КХШТга қайтишига таъсир қилувчи омиллар мавжуд, масалан, кўпвекторли сиёсат йўли. Бироқ ҳозир уларнинг таъсири минималлаштирилган.\n“КХШТ доирасидаги асосий муаммолардан бири Қозоғистон билан кескин муносабатлар эди. Аммо Ислом Каримов вафоти ҳамда Нурсултон Назарбоев ваколатларини топширгандан сўнг икки томонлама муносабатлардаги эмоционал омил ўртадан кўтарилди. Мирзиёев ва Токаевнинг мулоқот қилишда салбий бэкраунди йўқ – етакчилар ҳаммасини оқ қоғоздан бошлашлари мумкин”, - дея тушунтирди Минченко.\nШунингдек, у сиёсий ўзгаришлар тўлқинида Ўзбекистон Евроосиё иқтисодий иттифоқи таркибига кириши мумкинлигини қўшимча қилди.\nСиёсатчининг тўлиқ изоҳини Sputnik Ўзбекистон радиоподкастида рус тилида тинглашингиз мумкин.\nМинченко: с приходом Мирзиёева нет препятствий для возвращения Узбекистана в ОДКБ


Nodir Normatov. Shamsro’yning qalb tug’yonlari. | Xurshid Davron kutubxonasi\nБу ҳақда кекса педагог рассом Тўхтамурод Содиқов шундай хотирлайди : “Мен Беньков номли республика билим юрти талабаси эдим. Санъат музейида Верешчагиннинг “Кўкнори чекувчилар” картинасидан нусха кўчирар эдим. Ўшанда Шамсрўй опа музей директори. Мен шу ерда уч ойча бўлиб, мунтазам келиб турдим. Опа мени тез-тез ўз хонасига олиб кириб, чой билан сийларди, рассомлик маҳорати ҳақида гапирар, мени ўз тенгидек кўрарди. Опа мендан ўн тўрт ёш катта эди, қарангки, мен институтга кирганимда, у киши шу ёшида учинчи курсда ўқир экан. У кишининг “Ўзбек аёллари” деган картинаси, диплом иши республика рассомлик билим юрти биноси фойесида осиқлик турарди. Ундан кўп мерос қолган. Бундай дейишимга сабаб бор. Бир куни мен билан бирган ишлайдиган Носир Ҳусанов деган одам бир нима иш билан бир маҳаллага бориб қолади. Шунда у бу хонадонда уй чордоғидан ўрам-ўрам қилиб қўйилган асарларни кўриб қолади. Шунда у: “сизларнинг оилангизда рассом борми?”деб сўраганида, уй эгаси Шамсрўй Ҳасанова уларнинг яқин қариндоши бўлганлигини, бу асарлар ундан мерос эканини айтади. Афсуски, мен Носирдан унинг манзилини сўрамаган эдим. Носир ҳам бундан ўн йилча аввал оламдан ўтган”.\nЧингиз Ахмаров Шамсрўй Ҳасанова портретини чизмоқда.\nЧингиз Ахмаров. Шамсрўй Ҳасанова портрети.\nШоира Зебуннисо портрети\nШоира Нодира портрети\nШоира Увайсий портрети\nШамсрўй Ҳасанова. Автопортрет


Бунёдкорлик ишларимиз халқимиз манфаатларига хизмат қилсин » Навбахор тумани хокимлиги\nYangiliklar Муаллиф:\tinfo - июл 01, 2015\nҚашқадарё вилояти иқтисодий салоҳияти, ер ости ва ер усти бойликлари, ривожланган саноат тармоқлари ва қишлоқ хўжалиги билан мамлакатимиз тараққиётида муҳим ўрин тутади. Омилкор ва ишбилармон инсонлар меҳнати туфайли барча соҳаларда улкан муваффақиятлар қўлга киритилмоқда.\nВилоятда ялпи ҳудудий маҳсулот ҳажми изчил ўсмоқда. Мамлакатимиз умумий саноат маҳсулотининг қарийб 11 фоизи ушбу вилоятда ишлаб чиқарилмоқда. Шўртан ва Муборак газ-кимё мажмуалари, Деҳқонобод калийли ўғитлар заводи каби замонавий саноат корхоналарида жаҳон бозорида харидоргир маҳсулотлар тайёрланмоқда.\nЙирик инвестиция лойиҳаси асосида Талимаржон иссиқлик электр станциясида йилига 900 мегаватт электр энергияси ишлаб чиқариш қувватига эга иккита буғ-газ қурилмасини қуриш ишлари жадал давом этмоқда. Президентимиз Ислом Каримовнинг 2013 йил 2 августдаги "2013-2016 йилларда Қашқадарё вилоятининг саноат салоҳиятини ривожлантириш дастури тўғрисида”ги қарори билан тасдиқланган дастурга асосан умумий қиймати 2 миллиард 98 миллион долларга тенг 555 лойиҳа амалга оширилиши кўзда тутилган. Бугунги кунгача уларнинг 440 дан ортиғи ҳаётга татбиқ этилиб, саноат соҳасининг янги турларини ривожлантириш, аҳолини иш билан таъминлаш ва фаровонлигини оширишга хизмат қилмоқда.\nМамлакатимизнинг барча ҳудудларида бўлгани каби Қашқадарё вилоятида ҳам улкан бунёдкорлик ва ободонлаштириш ишлари амалга оширилмоқда. Иқтисодий-ижтимоий инфратузилма ривожланиб, шаҳар ва қишлоқлар қиёфаси тубдан ўзгариб бормоқда.\nБу борадаги ишлар изчил давом эттирилмоқда. Давлатимиз раҳбарининг 2013 йил 25 июлдаги "Қарши шаҳрини келажакда қайта қуриш режаси ва замонавий йўл-транспорт коммуникацияларини ривожлантириш дастури тўғрисида”ги қарори асосида кенг кўламли ишлар амалга оширилмоқда.\nЙўл-транспорт инфратузилмасини яхшилаш мақсадида узунлиги 56 километр бўлган ҳалқа йўли қурилмоқда. Унинг темир йўл ва дарёлар билан кесишадиган нуқталарида 6 замонавий йўл ўтказгич ва кўприклар бунёд этилмоқда. Бу шаҳар ҳавоси мусаффолигини ва ҳаракат хавфсизлигини таъминлашда муҳим аҳамият касб этади.\nПрезидентимиз вилоятга сафарини ушбу кўприклар билан танишишдан бошлади.\nБир пайтлар Қашқадарё деганда одамларнинг кўз олдига чўл келарди. Қурилиш ва ободонлаштириш ишларига эътибор йўқ эди. Бажарилган қурилишлар ҳам мендан кетгунча, эгасига етгунча қабилида, ҳисобот учун қилинарди. Мустақиллик йилларида узоқни кўзлаб, изчиллик билан амалга оширган ишларимиз самарасида Қарши шаҳри обод ва фаровон бўлиб бораётир. Буни замонавий иншоотлар, мана шундай кўприклар мисолида яққол кўришимиз мумкин, деди Ислом Каримов.\nДавлатимиз раҳбари кўприклар атрофини ободонлаштириш, йўл ва дарё бўйларига ҳудуднинг табиий иқлим шароитига мос манзарали дарахтлар ўтқазиш, аҳолининг мазмунли ҳордиқ чиқариши учун зарур бўладиган барча шароит ва қулайликларни яратиш кераклигини таъкидлади. Дарёнинг икки қирғоғини мустаҳкамлаш, соҳилбўйини ободонлаштириш, қайиқ станцияси ташкил этиш юзасидан кўрсатмалар берди.\nПрезидентимиз Қарши шаҳрининг Ўзбекистон кўчасида бунёд этилган кўпқаватли уйларни бориб кўрди.\nБунёдкорлик ишларига бутун қалб қўрини бағишламоқ керак. Ободлик кўнгилдан бошланади, деган сўзлар халқимиз қалбидан чуқур жой олди, эзгу даъватга айланди, деди Президентимиз. Одамлар ўз уйини, кўчасини, маҳалласини обод қилишга, бахтли ҳаёт кечиришга интилиб яшамоқда. Бу уй-жойларни қуришдан мақсадимиз ҳам халқимизнинг обод ва фаровон яшашини таъминлашдир. Улардаги шароит, атрофдаги муҳит ҳам шунга мос бўлиши керак.\nҚарши шаҳридаги кўчалар, майдон ва хиёбонлардаги яшил ҳудудларни кенгайтириш бўйича олиб борилаётган ишлар ана шу мақсадга хизмат қилмоқда. Аҳоли, айниқса, аёллар ва болалар бу ерда сайр қилиб, ҳордиқ чиқармоқда.\nҲар бир шаҳарнинг бош режаси устида ишлаганда, бино ва йўллар қураётганда беш-ўн йилни эмас, балки узоқ истиқболни ўйлаб иш юритиш лозим. Улар ҳар томонлама мукаммал манзара ҳосил қилсин, шу билан бирга, пишиқ ва мустаҳкам бўлсин, нафақат бугунги, балки келажак авлодларимизга ҳам хизмат қилсин, деди Ислом Каримов.\nДавлатимиз раҳбари қурилиш ва ободонлаштириш ишларини изчил давом эттириш, шаҳар қиёфасини янада яхшилаш, аҳолининг дам олиши учун янада кўпроқ қулайликлар яратиш, йўл бўйларини кўкаламзорлаштириш ва фаввораларни замонавий технологиялар асосида такомиллаштириш бўйича зарур кўрсатмалар берди.


14 Сентябрь 13:29\nNUR-SULTAN. Kazinform – 2020 йил 11 сентябрда ҚР Бош вазирининг биринчи ўринбосари А.Смайилов телеконференция орқали Евроосиё Иқтисодий Комиссияси (ЕИК) Кенгашининг навбатдаги йиғилишида иштирок этди, деб хабар беради Kazinform Ҳукумат расмий сайтига таяниб.\nЕвроосиё Иқтисодий Комиссияси Кенгаши аъзолари ички бозорларнинг ишлаши, божхона ва техник регламент, саноат ва маҳсулотларни маркалаш масалаларини кўриб чиқдилар. Кўриб чиқилган масалалардан энг муҳими 2025 йилгача Евроосиё иқтисодий интеграциясини ривожлантиришнинг стратегик йщналишлари лойиҳаси бўлди.\nМуҳокама якунлари бўйича Қозоғистоннинг кўплаб таклифлари келишиб олинди. Давлатлар раҳбарлари энг муҳим тамойилларни шу йилнинг декабрида кўриб чиқишни режалаштирмоқдалар. Томонлар ҳозирда ишлаб чиқилаётган давлат харидлари учун товарлар келиб чиққан мамлакатни тасдиқлаш қоидалари ва саноат маҳсулотларининг Евроосиё реестрини юритиш қоидалари бўйича фикр алмашдилар.


Хитойда нафақат телефон балки авто уловларни хам нусхаси яратилмоқда. Мархамат Range Roverнинг Хитойча турини қабул қилиб олинг. - 21 Ноября 2019 - Yangiliklar Olami - www.SherlarUz.CoM - SMS SHERLAR, SEVGI SHERLARI, YANGI\nГлавная » 2019 » Ноябрь » 21 » Хитойда нафақат телефон балки авто уловларни хам нусхаси яратилмоқда. Мархамат Range Roverнинг Хитойча турини қабул қилиб олинг.\nХитойнинг Hanlong Auto автомобилсозлик компанияси ташқи кўринишидан Range Rover Sport йўлтанламасига ўхшаш моделни яратди. Hunkt Canticie деб номланган янги моделнинг хитойчи номи "Куанши” бўлиб, у оригинал Range Rover’дан 10 марта арзонроқ туради. Моделнинг эълон қилинган суратлари унинг ташқи томондан Range Rover Sport’га ўхшашлигини кўрсатмоқда.\n«Оригинал» ва «нусха» ташқи томондан бир-бирига ўхшаш бўлса-да, уларнинг фарқланувчи жиҳатлари ҳам бор. Жумладан бу фарқларни фаралар, олд панжара ва орқа чироқларда кўриш мумкин. Бироқ агар янги моделга Range Rover белгилари ўрнатилса, кўпчилик "Куанши”ни Range Rover’нинг янги модели деб қабул қилишлари мумкин.\nШу билан бирга, Range Rover’нинг хитойча варианти интерьери билан "оригинал”дан анча фарқ қилади. Canticie’да асбоблар панели тўлиқ рақамлаштирилган.


Фарғона вилоят ахборот-кутубхона марказининг билдириши 05.12.2019 07:44\nИжтимоий тармоқларда Бешариқ тумани ахборот-кутубхона марказига ишга қабул қилиш жараёни билан боғлиқ бир томонлама фикрлар билдирилмоқда.\nЎзбекистон Республикаси Президентининг 2019 йил 7 июндаги “Ўзбекистон Республикаси аҳолисига ахборот-кутубхона хизмати кўрсатишини янада такомиллаштириш тўғрисида”ги ПҚ-4354-сон қарори билан Фарғона вилоятининг шаҳар ва туманларида 18 та ахборот-кутубхона маркази ташкил этилиши белгиланган.\nУшбу қарор ижроси юзасидан 2019 йил 30 август куни Аҳмад Фарғоний номидаги вилоят ахборот-кутубхона маркази томонидан янги ташкил этилаётган ахборот-кутубхона марказлари давлат рўйхатидан ўтказилди.\nЎзбекистон Республикаси Президенти Администрацияси ҳузуридаги Ахборот ва оммавий коммуникациялар агентлигининг 2019 йил\n11 октябрдаги 373-сон буйруғи билан намунавий штатлар жадвали тасдиқланиб, Молия ҳамда Бандлик ва меҳнат муносабатлари вазирликлари билан келишилган.\nБугунги кунда ахборот-кутубхона марказлари фаолиятини йўлга қўйиш мақсадида шаҳар ва туман молия бўлимлари томонидан штатлар жадвали тасдиқланиб, ходимларни ишга қабул қилиш мақсадида танлов ташкил этилиши кўзда тутилган.\n10 декабрь куни Бешариқ туман ахборот-кутубхона марказига ишга қабул қилиш учун танлов ўтказилади ва устувор равишда халқ таълими ва касб-ҳунар коллежларида фаолияти тугатилган ахборот-ресурс марказларининг ходимлари танловда иштирок этишлари мумкин.\nХабарда ёзилганидек, фаолияти тугатилган ахборот-ресурс марказлари ходимларининг ишсиз қолгани бу ахборот-кутубхона марказларини ташкил этиш билан эмас, балки кейинги йилларда касб-ҳунар коллежлари фаолиятини қайта кўриб чиқиш жараёнига боғлиқ масаладир.


Yor yor siz kelin bo'lgan qiz » Onlayn.uz | Super Portal TaS-IX\nwWw.Onlayn.Uz | Super universal Tas-ix Portal !!! » Hikoyalar » Yor yor siz kelin bo'lgan qiz\nYor yor siz kelin bo'lgan qiz\n"Мурод ака! Эсингиздами, бизнинг илк севгимизнинг осмонлари туташган муҳташам қасри, афсонавий Боғи Эрам мисол ўзга дунёси, турфа гулларнинг ифорига тўла гулзорию бир олам эртакмонанд шириндан-ширин орзу уммони бор эди. Ҳатто, шаҳардаги истироҳат боғида ҳам ўз ўриндиғимиз бор эди. Ҳар гал арғувонлар остига жойлашган ўша учрашув жойида сизни кўриб, миттигина юрагим уришдан тўхтаб қолгандай бўларди. "Наҳот Мурод акамдай қадди-қомати келишган, қошлари бир-бирига туташиб кетган, кўзлари юлдуздай чақнаб турадиган, шоиртабиат бир йигит мен каби оддий бир қишлоқ қизини севса-я”, дердим ўзимга-ўзим. Боиси, ҳар қандай қиз сиздай ёри бўлишини орзу қиларди.\n– Фариштам! Менинг фариштагинам! Сени қанчалар севишимни билармикинсан. Сенсиз ўлиб қолсам керак. Агар мендан бошқа одамга турмушга чиқадиган бўлсанг, икковингизни ҳам... – дедингиз бир куни.\n– Ие, Мурод ака, сизга нима бўлди? Ахир ёнингиздаман-ку! Наҳотки менга ишонмайсиз?\n– Мен-ку ишонаман-а, аммо сени ўғрилар илиб кетишидан қўрқаман. Ахир фариштадай қизсан.\nМурод ака! Ўшанда гапингизга фаришталар омин деган эканми, ростдан ҳам мени ўғрилар... Ўшанда сиз "Мени кутгил. Ва мен қайтарман. Ҳой шайтон қиз, мен сени ҳеч кимга бермайман. Шуни эсингда тут” дея ҳарбий хизматга жўнаб кетдингиз. Мен билан шоша-пиша хайрлашаркансиз, ўзимни сира йиғидан тўхтата олмасдим. Худди сиздан бир умрга айрилиб қоладигандай юрагим увишарди.\n– Нега йиғлайсан? Икки йил кўз очиб юмгунча ўтиб кетади. Хат ёзиб тураман. Балки таътилга ҳам келарман. Ақлли қиз бўлгин.\n– Мурод ака...\n– Хўп-хўп. Хайр! Яхши қол, – дея шошилиб сизни кутиб турган енгил машинага ўтириб жўнаб кетдингиз.\nСиз кетдингиз. Ўзингиз билан менинг борлиғимни, жону жаҳонимни ҳам олиб кетдингиз. Сизсиз бу ерлар менга жуда тор кўринди. Шунда катта қишлоғимга сиғмай қолдим. Ҳар тонг кун санайман, мактубингизни интиқиб кутаман. Қани энди тезроқ кун ботиб, тонг отса. Ҳар бир кун мен учун бир азоб эди. Ниҳоят, умидбахш мактубингиз қўлимда. Хизматни Германияда ўтайдиган бўлибсиз. Қизиқ, бизнинг қишлоқдан Германиягача қанча масофа бор экан-а? Харитани олиб қараб кўзларим тиниб кетди. Сизни қанчалар соғинганимни яна бир бор ҳис этдим.\nБу орада уйимиздан совчилар аримай қолди. Ахир ўқишни тугатганимга ҳам олти ойдан ошиб қолди. Ҳар гал уйимизга таниш ва нотаниш одамлар келса, юрагим шувиллаб кетади. Ота-оналарим рад жавобини берганларидан сўнггина кўнглим жойига тушади. Бироқ Худойим менга бу кунларни кўп кўрди. Бир куни ишдан келсам, уйимизда дадамнинг энг қадрдон дўсти ва яна бир-иккита нотаниш кишилар ўтиришган экан. Маълум бўлишича, дадамнинг ошнаси мени ўғлига сўратибди. Ўша сўйлоқ Султонни танирдим. Бўйни қилтириқдай, бўйи теракдай. Ёшлигимизда бизникига меҳмонга келишганда "Мирза терак, кимга керак, ичи кавак” деб эрмак қилардим. Наҳотки мени ўша суллоҳ Султонга... Йўқ-йўқ, бўлиши мумкин эмас. Агар дадам шундай қилса, ўзимни...\nЭҳ, Мурод ака, ўзимни ҳеч нарса қилолмадим. Йиғладим-сиқтадим. Ҳеч ким менга қулоқ солмади. Дадам эса ойимга "Қизингга айтиб қўй, агар юзимни ерга қаратса, аяб ўтирмайман. Сен ҳам қизингга қўшилиб уйдан чиқиб кетавер. Мен минг йиллик ошнамнинг олдида бебурд бўлишни истамайман”, деб писанда қилибди. Нима ҳам қила олардим. Қани энди шу дамларда ёнимда бўлсангиз. Афсус, олис йўллар бизни ажратиб турибди. Хуллас, ота орзусининг қурбони бўлдим. Мени худди бир ҳайкал мисол узатиб юборишди. Кучим тўйхонага куёв кириб келганда кўзимни юмиб олишга етди, холос. Ёнимда келаётган янгам ва дугоналарим ҳам менинг чалпак бўлиб цемент йўлакка йиқилиб тушганимни сезмай қолишди. Бошимдан шариллаб қон оқарди, икки оёғим ва белим безиллаб оғрирди. Тўй қолиб кетди. Мени зудлик билан касалхонага ётқизишди. Ҳушимни йўқотдим. Кўзимни очганимда оппоқ булутларни кўрдим. Кейин билсам, булар атрофимни ўраб турган оқ халатли шифокорлар экан.\n– Бемор кўзини очди, ҳушига келди, – деди улардан бири. Ҳамманинг нигоҳи менга қадалган. Кўзим улар орасида йиғлаб турган онамга тушди. Синиқ жилмайгандай бўлдим. Бироз вақт ўтгач, яна ҳушимдан кетибман. Ўнгимми, тушимми билмадим. Осмонда учиб юрганмишман. Сиз эса ҳадеб "Фариштам, фариштам” деб менга қўл узатармишсиз. "Мурод ака, Мурод ака, Мурод...”\nКимнингдир елкамдан ушлаб қаттиқ силкитаётганлигидан кўзларим очилиб кетди. Тепамда ранглари оқариб Султон турарди.\n– Мурод, Мурод ким?!\n– Беморни безовта қилманг. У оғир кризис ҳолатини бошидан кечирмоқда. Кимсиз ўзи, хонадан чиқиб кетинг.\nБу сўзларни аранг эшитдим. Яна бошимда кучли оғриқ уйғонди. Билсам, яна ҳушимни йўқотибман. "Ана кетди, мана кетди” бўлиб бир ой касалхонада ётибман. Бу гал кўзимни очганимда бошимда онам ва дадам ўтиришган экан.\n– Худога шукр. Тузукмисан қизим, – дея ойим йиғлаб юборди. Дадам индамай ерга қараб ўтирарди. Ўша куни йиқилганимда миям чайқалиб, оғир жароҳат олган эканман. Бир оёғим синиб, уни гипслаб қўйишибди. Икки ой деганда касалхонадан чиқдим. "Ёр-ёр” айтилмасдан келин бўлдим. Лекин мен келин бўлиб куёв остонасини босмадим. Султон эса ўша мен "Мурод ака” деб алаҳлаганимдан кейин қорасини кўрсатмади ва "Менга бундай қизнинг кераги йўқ”, деб кескин рад этибди. Ўзиям бу гаплар роса "Маҳаллада дув-дув гап” бўлибди. Буларни дугонам Ҳакима сўзлаб берди. Кимдир бу гапларни сизга қандай етказганимни билмадим-у, сиздан келаётган хатлар оқими ҳам тўхтади. Сиздан айрилганимни тушундим. Ахир ким ҳам тўйи бўлиб ўтган, келин бўлиб келин эмас, бева бўлиб бева эмас, мендай бир қизни ўзига раво кўрарди.\nОрадан яна тўққиз ой ўтди. Мен ўзимни тақдир ҳукмига ташлаб қўйгандим. Оёғим тузалиб кетди. Бошим ҳам унча оғримай қолди. Лекин юрагимдаги дардларим аримади. Ададсиз бир соғинч мени қийнарди. Сизни кўргим, суҳбатлашгим келарди. Бироқ ҳадеганда келавермадингиз. Армиядан келишингизга уч ой қолганда дугонам бир гап топиб келди. Нима эмиш, сиз яна икки йилга шартнома асосида ҳарбий хизматни ўташ учун қолибсиз. Бу хабарни эшитиб, ақлу ҳушим бошимдан учди ва сизни бир бора кўриш, овозингизни эшитиш ҳақидаги сўнгги умидларим ҳам чил-чил бўлди.\nМурод ака! Мени яна турмушга узатдилар. Қўшни туманда ўқитувчи бўлиб ишлайдиган ва хотини ўлиб, икки фарзанди билан қолган кишига. Турмуш ўртоғим ниҳоятда инсофли одам эди. Болаларини севарди, доим мендан уларга яхши қарашимни илтимос қиларди. Мен ҳам ўша ердаги шифохонада ишлай бошладим. Ўзим бировнинг никоҳидаги хотини бўлсам ҳам хаёлим сизда эди. Ҳар кеча сизнинг исмингизни тилимдан қўймасдим. Аллоҳдан сизни ўз паноҳида асрашини, онангиз бағрига қайтиб бахтли ҳаёт кечиришингизни илтижо қилардим.\nМурод ака! Илтижоларим Аллоҳга етиб бордими ёки онангизнинг дуолари туфайлими орадан тўрт йил ўтгач, сиз ҳарбий хизматдан қайтдингиз. Мен эса икки болали бева эдим. Чунки яқинда турмуш ўртоғим икки фарзандини менга қолдириб, вафот этди. У бечора болаларини менинг номимга ўтказиб, ҳовли-жойни ҳам менинг номимга хатлаб кетган экан.\nМурод ака, сиз балки "Ўзингиз фарзанд кўрмадингизми” дерсиз. Мен юқорида "эрим инсофли одам эди” дедим. У менга уйланган куниёқ "Бошингиздан ўтган барча кечмишларни эшитганман. Сизнинг бокиралигингизга ишонаман. Мен сизга болаларим учун уйлангандим. Мен ҳам касалмандман. Саноқли умрим қолган. Биласиз, хотиним ҳам, мен ҳам етимхонада ўсганмиз. Бизнинг ҳеч кимимиз йўқ. Болаларимни фақат сизга ишондим. Агар менга бир нарса бўлса, болаларим ёмон одамнинг қўлига тушиб қолмасин. Балки бирортасини ёқтириб қолсангиз, ўша одам билан бирга бахтли ҳаёт кечирарсиз. Агар болаларимга қарагингиз келмаса, уларни болалар уйига топширинг. Мен розиман!” деганди.\nЭнди ўзингиз ўйлаб кўринг. Мурод ака, икки бор турмуш қуриб, баданига эркак билаги тегмаган мен каби бир тақдир қурбонининг бокиралигига ким ҳам ишонарди? Шу пайтгача бирор куним, бирор дақиқам сизнинг хаёлингизсиз ўтганига-чи? Мендан ҳатто ўлим ҳам қўрқади. Ҳатто ажал тулпорлари келиб, темир туёқлари билан топтаб ташлашини истайман. Яна Аллоҳга шак келтирганим учун тавба қиламан.\nМурод ака, дугонам Ҳакиманинг айтишича, мени сўраб-суриштирибсиз. Энди ҳожати йўқ. Сизнинг йўлингизга тўсиқ бўлгим келмайди. Икки норасидани болалар уйига топшириш ниятим йўқ. Уларни шусиз ҳам Худойим бахтини кемтик қилиб қўйган. Бу хатни ёзишдан мақсадим эса сизга мени неча йиллардан буён қийнаб келаётган армонларимни айтиш ва сизга бахт тилашдир. Мурод ака, сиз албатта бахтли бўлишингиз керак. Сизни ахир кимлар севмайди...\nМен кутубхонада "Ўткан кунлар” китоби орасидан топиб олган мактуб шу ерда тугаган эди. Оппоқ қоғозга чиройли ҳуснихат билан битилган мактубда манзил кўрсатилмаган эди. Менга нотаниш бўлган қизнинг дил изҳорини ўқирканман, Фарида билан Муроджоннинг бахтли бўлишини жуда-жуда истардим.\nДата - 5-02-2013, 21:27\nАвтор - Sana\nПросмотры - 3363\n6 февраля 2013 16:33\nbulani keyingi taqdiri haqida ham bitta hikoya qisinla judayam ta'sirlanib ketdim\nSHAXA_LEO yoqgan bo'lsa juda xursandman albatta yana qushamiz\n11 февраля 2013 09:56\nтагдири шу булса.... иншоалло давомини кутамиз...\n7 марта 2013 14:00\ndavomini kutamiz ...........................\n15 сентября 2013 11:52


Қиш мавсумига қандай ҳозирлик кўрилмоқда? – Jurnalist\nR S2019-11-20T06:54:33+05:0020 Noyabr, 2019|Навоий вил.|\nНавоий шаҳридаги “Coworking” марказида Ўзбекистон Журналистлари ижодий уюшмаси Навоий вилояти бўлими ҳамда вилоят Уй-жой коммунал хизмат кўрсатиш бошқармаси ҳамкорлигида матбуот анжумани ўтказилди.\nЙиғилишда бошқарма бошлиғи Нуриддин Жуманиёзов сўзга чиқиб, ташкилот томонидан Президентимизнинг вилоятимизга ташрифи чоғида берилган топшириқлар ва бошқа муҳим Давлат дастурлари ижроси юзасидан амалга оширилаётган ишлар хусусида тўхталди.\nХусусан, вилоят ҳудудидаги 2 та шаҳар ва 8 та туманларда жами 1677 та кўп қаватли уйлар мавжуд бўлиб, бугунги кунда 996 тасига НКМК ДК томонидан, 23 та ётоқхонага Навоий шаҳар Уй-жой ва ётоқхоналардан фойдаланиш бошқармаси ҳамда 658 та кўп қаватли уйларга вилоятдаги 39 та хусусий уй-жой мулкдорлари ширкатлари томонидан коммунал хизматлар кўрсатилиб келинмоқда.\nВилоятидаги кўп қаватли уй-жойларни мукаммал ва жорий таъмирлаш, уларнинг туташ ҳудудларини ободонлаштириш дастури ишлаб чиқилган бўлиб, йил якунигача мазкур дастур режасига киритилган тадбирларни амалга оширишга жами 33,8 млрд. сўм маблағлар сарфланиши режалаштирилган.\nН.Жуманиёзов вилоят иқтисодиёт тармоқлари ва ижтимоий соҳа объектларини 2019/2020 йиллар куз-қиш мавсумига тайёрлаш бўйича амалга оширилаётган ишларга ҳам тўхталди. Жумладан, бу борада “Вилоят штаби” ҳамда ҳудудий штаблар ташкил этилиб, (79) 223-26-22 рақамли “Ишонч телефони” навбатчилик асосида туну-кун ишлаб келмоқда.\nБошқарма томонидан “Обод қишлоқ”, “Обод маҳалла” ҳамда Инвестиция дастурлари ижроси юзасидан ҳам бир қатор ишларни олиб бораётган бўлиб, журналистларга мазкур саъй-ҳаракатлар юзасидан ҳам ахборот берилди.\nҚизғин савол-жавобларга бой бўлган Матбуот анжуманида журналистлар томонидан ҳудудларда қурилаётган кўпқаватли уйларнинг канализация тизимидаги камчиликлар, Навоий шаҳрида қурилган ноқонуний объектлар, Навоий кон-металлургия комбинати давлат корхонаси тасарруфидаги коммунал соҳа корхоналарининг бошқарма таркибига ўтказилиш жараёнлари юзасидан бир қатор саволлар ўртага ташланди.\n— Бизга аҳолидан бўлаётган шикоятларнинг асосий қисми коммунал соҳа билан боғлиқ, – дейди “Замон” информацион дастурининг Навоий вилоятидаги мухбири Ш.Асоева. – Ариза келиб тушгач жойларда ўрганиш олиб борамиз. Афсуски, масаланинг иккинчи томони – мутасаддилардан бу борада изоҳ топишга қийналамиз. Чунки, кўпчилик буни истамайди. Натижада муаммони бирёқлама ўрганиб эфирга беришга мажбур бўламиз. Шу жиҳатдан олиб қараганда матбуот анжумани коммунал бошқарма ва журналистлар ҳамкорлигини мустаҳкамлашда муҳим аҳамият касб этди.


Ўзбекистон 12:30 / 13.02.2018 32717\nМамлакатда 20 йил деганда илк маротаба ўрта махсус таълим тизими модернизация қилинмоқда. Ниҳоят, ўрта махсус ва касб-ҳунар таълими тизимида йиғилиб қолган муаммоларнинг ечими топилди. Бу ҳақда Ўзбекистон Республикаси Олий ва ўрта махсус таълим вазирлигининг Касб-ҳунар таълими маркази директори Муродулло Холмуҳаммедов “Халқ сўзи” нашрига қуйидагиларни гапириб берди.\n- Ўзбекистонда касб-ҳунар коллежларида таълим тизими ўзгариши, бу айни дамда фаолият юритаётган коллежларнинг “ёппасига ёпилади”, дегани эмас. Президентимизнинг ўрта махсус, касб-ҳунар таълими маркази фаолиятини такомиллаштиришга оид қарорида коллежлар вазирликлар, идоралар, хўжалик бирлашмалари, тижорат банклари ҳамда йирик корхоналарга бириктирилиши белгилаб қўйилган.\nЮртимиздаги касб-ҳунар коллежларининг келажакдаги қиёфаси ҳақида гапиришдан аввал, келинг, иқтисодиёти у қадар ривожланмаган мамлакатдан қисқа вақт ичида юқори технологиялар давлатига айланган, ушбу соҳада катта муваффақиятга эришган Жанубий Корея, Финляндия ва Сингапур тажрибасини эсга олсак. Мазкур мамлакатлар ўз таълим тизимига тўғри ўзгартишларни киритгани, бу соҳада оқилона сиёсатни олиб боргани учун ҳам шундай даражага чиққан. Улар ўқитувчиликка истеъдодли кадрларни жалб қилиш мақсадида педагогларнинг маоши ва обрўсини кескин оширган эди.\nТаълим борасида энг илғор хорижий тажрибаларни ўрганиб, амалда қўллашни режалаштирган Ўзбекистон ҳам ана шундай тезкор ривожланиш йўлини танламоқда.\nАйтиш жоизки, коллежлар вазирлик ва идоралар, буюртмачи иш берувчи корхоналар ва ташкилотларга бириктирилади. Ҳар битта тайёрлов йўналиши бўйича ривожланиш концепцияси ишлаб чиқилади, миллий квалификация рамкалар белгиланади ҳамда касбий стандарт ишлаб чиқилади. Профессионал стандарт маъноси шуки, дейлик, битта иш ўрни ишчидан қандай малака ва кўникмаларни талаб қилади, ушбу ҳолат ўрганилиб, шу асосда модулли ўқув режалари юзага келади.\nТаълим жараёни эса доимий равишда такомиллаштирилиб борилади. Бундан мақсад — касб-ҳунар таълими тизими иқтисодиёт ривожланишининг муҳим компонентига айлансин. Яъни юқори малакали ишчи, касб эгалари, иқтисодиётнинг ўрта бўғини мутахассислари тайёрланади. Айни дамда иқтисодиётда беш мингдан зиёд касб ва мутахассисликлар учун касб таълими бўйича маълумот талаб этилади.\nЯқин истиқболда профессионал стандарт, миллий квалификация рамкалари халқаро квалификация рамкаларига мос равишда ишлаб чиқилади. Бу дегани коллежларда жаҳон меҳнат бозорида рақобатдош кадрлар тайёрланиши йўлга қўйилади. Касблар, мутахассисликларнинг мураккаблигидан, ўқувчилар эгаллаши керак бўлган билими, малака, кўникма ва компетенциялар ҳажмидан келиб чиқиб, дифференциаллашган 6 ойдан 2 йилгача бўлган таълим дастурлари жорий қилинади.\nШу вақтгача коллежлар фақат 9-синф битирувчиларини қабул қилган бўлса, эндиликда бундай стандартлардан, амалиётдан воз кечилмоқда.\nМисол учун, фуқаро ўз касбини ўзгартиришни ният қилди. Дейлик, у ўзи яшайдиган ҳудудда янги қурилган тўқимачилик фабрикасига ишга кириш учун касб-ҳунар ўрганмоқчи. Бироқ бундай ниятда бўлганларга кескин рад жавоби берилган. Соғлиғи тўғри келмаганлиги сабабли, бошқа касбни эгалламоқчи бўлган фуқаролар ҳам худди шундай муаммога дуч келишган. Эндиликда эса коллежларда нафақат мактаб битирувчилари, балки бунга қадар ўрта махсус, олий маълумот олган, ишсиз қолиш хавфи остидаги ихтиёрий ёшдаги фуқаролар ҳам таҳсил олишлари мумкин.\nКелгусида Ўзбекистон фуқаролари меҳнат бозорида талаб юқори бўлган касб-ҳунар сирларини қисқа муддат ичида ўқиб, ўрганишлари ёки меҳнат бозорида яхши иш ўрнини қўлга киритиш учун ўз малакаларини оширишади.\nҲозиргача коллежлар фақат кундузги таълим шаклига эга эди. Эндиликда коллежларда кундузгидан ташқари, сиртқи, масофавий ва уйғунлаштирилган таълим йўналишлари йўлга қўйилади.\nШунингдек, ўқиш муддати касбларнинг мураккаблигидан келиб чиқиб, 6 ойдан 2 йилгача муддатда ихтиёрий этиб белгиланди. Яъни эҳтиёж туғилдими, келиб ўқиб кетавериш имконияти яратилди.\nКоллежларда таълим инновацион технологик жараёнга ўтказилади. Яъни илгарилари, анъанавий таълим жараёнида дарсга кирилганда, ўқитувчининг айтгани айтган бўлиб, китобдан бошқа қўлланма бўлмаган. Бундан бу ёғига эса бундай ҳолатлардан воз кечилади. Замонавий коллежларда ўқув материаллари касбга ўрганувчида тасаввур уйғотиши учун визуаллаштирилади, видеодарслар йўлга қўйилади (ўқувчи хоҳлаган вақтда ўтилган дарсни қайтадан кўриши мумкин бўлади), видеоинструкторлар таълим жараёнига киритилади (дарсда бирон сабаб туфайли қатнаша олмаганлар учун бу катта қулайлик туғдириши турган гап).\nШунингдек, виртуал амалий машғулотлар, мультимедиа ресурслари яратилади, виртуал лабораториялар ташкил қилинади.\nЭндиликда коллежларда қаттиққўл, “менинг айтганим бўлади” дейдиган педагоглар ўрнини инсоннинг ёшига қараб, унинг салоҳиятини белгилай оладиган, таълим олиш жараёнида унга ҳамроҳлик қиладиган “ўқитувчи-андрагог”лар эгаллайди. Уларнинг маҳорати ва салоҳиятини ошириш мақсадида янгитдан ташкил этилган инновацион ривожлантириш институтида махсус мақсадли ўқув курслари, семинар-тренинглар, масофавий ҳамда онлайн курслар ташкил этилади.\nБошқача айтганда, бундан буён коллежларда ўқувчилар ватанпарварлик руҳида ва профессионал касб эгалари қилиб тарбияланади.\nЯна бир жиҳат. Таълим дастурлари тоифаларига боғлиқ бўлади: 50 дан ортиқ касбларга тайёрлаш таълим дастурлари 10-11 синфларда таълим олиш давомида ўргатилади ва тўлиқ Давлат бюджети ҳисобидан молиялаштирилади.\nЮқори технологик тайёргарлик талаб қиладиган 6 ойдан 1 йилгача бўлган касбий таълим дастурлари буюртмачи иш берувчи корхоналар, идора ва ташкилотлар томонидан молиялаштирилади. Буюртмачиси бўлмаган шахслар ўзларининг шахсий жамғармалари ҳисобидан тўловни амалга ошириши мумкин.\n1,5-2 йиллик мутахассисликни эгаллаш бўйича ўрта махсус ўрта бўғин таълим дастурлари олий таълимга муқобиллик асосида бир қисми грант ҳисобидан, бир қисми контракт ҳисобидан амалга оширилади.\nКелгусида коллежларда стипендия, озиқ-овқат, кийим-кечаклар билан таъминланиш масалалари коллежни сақлаш харажатларини қоплайдиган вазирлик ва идоралар, хўжалик бирлашмалари, тижорат банклари имкониятлари доирасида белгиланади.\nИқтисодий жиҳатдан барқарор вазирлик, идора, компаниялар, йирик иш берувчилар ўзларининг акциядорлари, ички имкониятлари доирасида ўқувчилар учун қўшимча стипендия ва шу каби қўллаб-қувватлашларни амалга оширишлари мумкин.\nТехнологик янгиликларни таълим тизимига киритиш — таълим тизимини ҳозирги даврнинг энг қизиқарли жараёнларидан бирига айлантиради, бу шубҳасиз. Демак, таълим соҳасидаги ислоҳотларни ўз тараққиёт стратегияси, ички сиёсатининг энг муҳим йўналишларидан бири сифатида белгилаб олган Ўзбекистон яқин келажакда таълим тизими билан ҳам дунё эътирофига сазовор бўлишига ишонамиз.\n11:20 / 13.07.2018 68315\n15:40 / 10.07.2018 143480\n22:56 / 09.07.2018 113549


«Эрк» демократик партиясининг Адлия вазирлиги томонидан рўйхатга олингани ҳақидаги гувоҳнома\n1990 йилнинг 30 апрелида мустақил Ўзбекистон тарихидаги илк демократик партия – «Эрк»нинг таъсис қурултойи бўлиб ўтди.\nЎша мажлисда иштирок этган шоир Эркин Воҳидов¸ мунаққид Аҳмад Аъзам¸ ëзувчи Зоҳир Аълам, олимлар Шоди ва Тоҳир Каримовлар яқиндагина парламент депутатлигига сайланган Муҳаммад Солиҳ таклиф қилган «Эрк» демократик партияси деган номни янги тузилма учун танлаш қарорини маъқуллашди.\n«Ëш ленинчи» газетасида Ўзбекистонда янги сиëсий партия тузилгани ҳақида мақолача чоп қилинди.\nЎтган асрнинг 80-йилларида ёш ўзбек шоирлари ижодида «эрк» сўзи тез-тез ишлатила бошлади, бу жараён том маънода «дилдагининг тилга чиқиши» эди. Совет режими лошидан чиқаётган чиринди ҳиди билан бирга, дарз кетган режимнинг ёриқлари орасидан ташқи дунёдан келаётган эрк эпкинлари ёш шоирларнинг шеърларига кўча бошлаган эди. Янги ўзбек шеъриятининг энг ёрқин вакилларидан бири бўлган Муҳаммад Солиҳ бундан аввалроқ эрк ҳақида қуйидагиларни ёзганди:\nШеърдаги «эринчоқ» ифодаси «эркак» ва «эрк» калималарининг бизнинг заминимизда юз тутган аянчли эволюцияси сифатида кўрилса ҳам бу таъна эмас, балки огоҳлантириш эди. «Ўлаётган аскарнинг бўғзидан чиққан «ҳиқ»иллаш» эса озодликнинг қурбонсиз бўлмаслигига ишора эди.\nХуллас, орадан кўп ўтмай, шеърдаги мажозлар ҳаётга кўчди, 1990 йил 30 апрель куни «Эрк» демократик партияси ташкил этилди.\nАйнан шунинг учун ҳам «Эрк» партияси вакиллари совет империяси қулаши арафасида рус демократлари томонидан ташкил этилган бутуниттифоқ «Демократический союз» ташкилотига қўшилмади, чунки партия учун бирламчи омил миллий мустақиллик ғояси эди.\n1993 йили Ўзбекистон Адлия вазирлиги қонун ва партия низомига хилоф тарзда «Эрк» ДП фаолиятини тўхтатиш ҳақида қарор чиқарди.\n«Эрк» партияси ўзининг чорак асрлик фаолияти давомида Ўзбекистондаги мустабид режим қатағонлари баробарида мухолифат ичига кириб олган турли сексотлар, бахил, бекорчи ва бошибузуқларнинг ҳужумларига учради. Бировларга иғво қилишдан бошқа нарсага ярамайдиган бу иғвогарлар легиони чорак аср давомида «Эрк» партиясига қарши иғво қилиш ҳисобига кун кeчирди.\nАйни гапни Каримов режими ҳақида ҳам айтиш мумкин: – «Эрк» ва унинг лидери Муҳаммад Солиҳга қарши тарғибот давлат сиёсатининг локомотивига айлантирилди.\n«Эрк» мустабид режимнинг бутун қатағонларига қарамай, маргиналлашмади, ўз ғоя ва низомларига содиқ қолди, ўз сиёсий риторикаларида баъзи гуруҳлар сингари «ачавот»лашмади, ўзининг юксак сиёсий савиясини сақлаб қола билди. Сиёсий лексиконда муайян бир савия ва оҳангнинг сақлаб қолиниши – «ачавот култури»дан, бозор шаллақилигидан безган ва чарчаган халқ учун нақадар муҳим эканлигини ҳеч унутмади.\ndata-title="30 апрель – Ўзбекистон “Эрк” демократик партияси таъсис қурултойи бўлди" data-description="<img class="wp-image-195405 size-medium" src="http://eltuz.com/wp-content/uploads/2016/04/rasm1258-218x300.jpg" alt="rasm1258" width="218" height="300" /> "Эрк" демократик партиясининг Адлия вазирлиги томонидан рўйхатга олингани ..." data-image="https://eltuz.com/wp-content/uploads/2016/04/rasm1262.jpg" data-url="https://eltuz.com/kozqarash/195403/" data-services="facebook,odnoklassniki,twitter,telegram" data-counter="ig">\nТурк матбуоти 39 кишини ўлдирган террорчи ўзбек бўлганини ëзди\nҲуррият ва бошқа турк газеталарининг ëзишича қотил “Абу Муҳаммад Хуросоний” код исми билан ҳаракат қилган ўзбек миллатига мансуб Абдуқодир ...\nКўзбўямачилик президент даккисидан кейин ҳам давом этмоқда\nФарғона вилоятидан олган маълумотлари асосида 17 апрель куни «Xabar.uz» сайти томларнинг шиферларини жигаррангга бўяётган ўқитувчилар суратини эълон қилди. Сайтнинг ...\nРоссия ва Беларусь ҳарбийлари Ўзбекистонга келди\nРоссия ва Беларусь ҳарбий жамоалари “АрМИ-2020” халқаро армия ўйинларининг “Йўл патрули” мусобақаларида иштирок этиш учун Ўзбекистонга келди. Россия Мудофаа ...\n«Мени ёнингизга ишга олинг!»\nШундай иштиёқни билдирганлар орасида 68 яшар фарғоналик фермер, 63 яшар хоразмлик пенсионер, андижонлик новвой бор. Жумладан, фарғоналик кекса фермер ...


Шоҳрух репернинг никоҳ оқшоми бўлиб ўтди (Видео) » Ўзбекистон янгиликлари – Zamin.uz\n13-05-2016 | 13:48\nZAMIN.UZ / Маданият / 13 Май 2016 года2 028\nШоҳрух репернинг никоҳ оқшоми бўлиб ўтди (Видео)\n12 май куни 2 ёшли фарзанднинг отаси Шоҳруҳ репер Злата билан турмуш қурди. Бу ҳақда "Kun.uz" хабар берди.Ўзбек эстрадасида рэп йўналишида куйловчи хонанда Шоҳрух ўзининг никоҳ оқшомини Тошкент шаҳридаги муҳташам “Яккасарой” тўйхонасида нишонлади. Тўйга ташриф буюрган эстрада вакиллари ёшларни ушбу кеча билан табриклаб, тармоқларга турли фотосуратларни жойлай бошлашди. Бу эса фойдаланувчиларнинг ҳайратига сабаб бўлди. Сабаби, у ўзининг инстаграмдаги саҳифасига Злата ва ўғлининг суратларини тез-тез жойлаштиргани учун барча Шоҳрухни аллақачон оила қуриб, фарзандли бўлган деб ҳисоблар эди.Маълум бўлишича, Шоҳрух ва Злата қонунан никоҳдан ўтишган, тўйларини эса ҳали нишонлашмаган. Халима Ибрагимованинг мухлисларни қийнаган саволларга жавобан айтишича, никоҳ базми шу бугун ўтказилди ва "Шоҳрух ўғлининг онасига уйланди".Шоҳрух ва Златанинг 2 ёшли Ислом исмли ўғли бор.\nЎқишни тавсия қиламиз Таркан ашаддий мухлисаси билан оила қурди


“Чегара билмас мухбирлар” рус журналисти жиноий жавобгарликка тортилганини қоралади\n28 феврал 2021, Тошкент вақти: 15:39\n“Чегара билмас мухбирлар” халқаро ташкилоти Россияда журналист Светлана Прокопьева жиноий қонунчилик асосида таъқиб қилинаётганини қоралади.\nСветлана Прокопьева “террорчиликни оқлаш”да айбланмоқда. “Чегара билмас мухбирлар” журналист фақат ўз касбий вазифасини бажарганини таъкидлаб, бунинг учун жиноий жавобгарликка тортиш ноқонуний деб ҳисоблайди.\n“Чегара билмас мухбирлар” баёнотида айтилишича, “Бу билан Россия ҳукумати рус журналистлари ҳамжамиятида қўрқув муҳитини пайдо қилишга интилмоқда”.\nАввалроқ Озод Европа-Озодлик радиоси ҳам Светлана Прокопьевага нисбатан жиноят иши очилганини қоралаган эди. Ширкат президенти Жейми Флей “журналистни шахсий фикр билдиргани учун таъқиб қилиш йўл қўйиб бўлмайдиган ҳолатдир” деб айтди.\nПрокопьева мазкур айблов билан етти йилгача қамалиши мумкин. У терговда ўз айбини тан олган эмас.\nСветлана Прокопьева 2018 йилнинг ноябрида Архангельск ФСБси олдида қўлбола бомбани портлатиб ҳалок бўлган 17 ёшли йигитнинг ҳаракатларига муносабат билдирар экан, бу воқеа сиёсий режимнинг репрессияларига жавобан уюштирилган бўлиши эҳтимол, қабилида фикр билдирганди.\nШундан сўнг 2019 йилнинг февралида унга нисбатан жиноят иши очилган.


Ойбек ва Нигора тарқалди...ми? - www.Voydod.net\nСўнгги пайтларда мухлислар Ойбек ва Нигора дуэти алоҳида ижод қилаётганлигини гувоҳи\n“Тўғри, айрим қўшиқларни якка холда куйлаётган бўлишимиз мумкин. Лекин бу — Ойбек ваНигора тарқалди, дегани эмас”, дейди Ойбек.\nЖуфтлик “Омон-Омон” қўшиғи ижодкорларига қайтамурожаат қилиб, “Кечир” номли янги қўшиқ ёзишди. Премьера эса тез кунларда! "Айримби" ва рэп йўналишиуйғунлигидаги бу қўшиқнинг мусиқа ва шеър муаллифи Ойбекканинг ўзига, оранжировкаси эса Шерзод Набиевгатегишли.\nИжод бошлаганларига ўн йил тўлганлиги муносабати билан Ойбек ва Нигора“Истиқлол” санъат саройида концерт беришни режалаштирган. Нигора режиссёр Жаҳонгир Аҳмедов томонидансуратга олинаётган фильмда суратга тушиш учун тайёргарлик ҳам кўряпти.\nКинокартинанинг ишчи номисир тутиляпти. Нигора бу гал бош ролни ижро этмайди. Сабаби, фильмда бош ролнинг ўзи йўқ.


Ғилдираклардаги ҳашамат ёхуд Лионель Месси қандай машиналарда юради? - 11 Ноября 2020 - BEPUL MP3 KO'CHIRISH, VIDEO KLIP, FOTO SURATLAR, YANGI\nВоскресенье, 2020-11-29, 6:54 AM\nГлавная / Bosh sahifa » 2020 » Ноябрь » 11 » Ғилдираклардаги ҳашамат ёхуд Лионель Месси қандай машиналарда юради?\nҒилдираклардаги ҳашамат ёхуд Лионель Месси қандай машиналарда юради?\nБарчамизга маълумки, дунёга машҳур спорт, хусусан футбол юлдузлари ҳашаматли ҳаёт кечиришни яхши кўради: кўркам уйларни харид қилиш, хусусий самолётлардан фойдаланиш ҳамда қиммат ва эксклюзив автомобиллар коллекциясини йиғиш. Замонамизнинг энг яхши футболчиларидан бири Лионель Месси ҳам бундан асло мустасно эмас. Келинг, унда унинг гаражига назар ташлаб, аргентиналик даҳонинг қайси автомобиль моделларини афзал кўришини билиб оламиз.\nАргентиналикнинг спорткарларидан бири Ferrari F430 Spider деб номланади. Машина Мессининг илтимосига биноан, кул рангга бўялган ва устахонада қўшимча деталлар билан безатилган. F430 нинг базавий нархи 186 минг доллардан ошади, аммо таъмирлаш ишлари билан Лионелга ушбу модель 250 минг долларга тушгани тахмин қилинади.\nАфтидан, Мессининг италян брендга ишқи тушган кўринади. Дарҳақиқат, 2016 йилда «Барселона» ҳужумчиси дунёдаги энг қиммат Ferrari эгасига айланганди. Месси ушбу машина учун 34,5 миллион доллар тўлаган. Ҳа, тўғри ўқидингиз, 34,5 миллион доллар!\nҲатто испан нашрлари нодир автомобиль учун ким ошди савдосида Криштиану Роналдунинг унга рақиблик қилгани ҳақида ёзганди. Агар ҳақиқатан ҳам шундай бўлса, биз бундан сира ҳам ажабланмаймиз.\nУшбу йўлтанламас ўзининг ташқи фасони ва сезиларли даражада катталиги билан эътиборни ўзига жалб этади. Унинг нархи 150 минг доллардан ошиши таъкидланади.\nМесси кундалик ҳаётда доимий равишда айнан ушбу Range’дан фойдаланишни афзал кўради. Бу ажабланарли эмас, боиси мазкур модель ўзининг қулайлиги ва кенглиги билан бемалол мақтаниши мумкин.\nМашинада 4,2 литрли V8 двигатели мавжуд бўлиб, у ўз синфидаги энг қудратлиси ҳисобланади. Машинани футболчи 2011 йилда харид қилган. Спорт автомобилининг минимал қиймати ҳозирда 173 минг долларни ташкил қилади. Миш-мишларга кўра, Месси уни кейинчалик дўстига совға қилиб юборган, чунки аргентиналикнинг рафиқаси Лионелнинг ЙТҲга учраб қолишидан хавотирлана бошлаган.\nУшбу ўзига хос миниатюрага эга бўлган автомобиль Мессининг гаражидаги биринчилардан ҳисобланади. Ҳозирда уни 30 минг доллар атрофидаги суммага сотиб олиш мумкин. «Барселона» ҳужумчисига кичик классик инглиз автомобили ўзининг ташқи фасони билан ёққан. Mini Cooper ўлчами билан мақтана олмаса ҳам соатига 220 км/тезликда ҳаракатлана олади.\nDodge Charger SRТ8\nУшбу машина учун Месси, тахминан, 80 минг доллар тўлаган, Америка маслкари 470 от кучига эга мотор ва ажойиб динамик хусусиятлари билан ажралиб туради. Ўз даврининг энг машҳур машиналаридан бири ўз даврининг энг машҳур футболчисининг гаражида сақланмоқда.\nУшбу 90 минг долларлик «тойчоқ» Мессига «Барселона» ҳомийси Audi томонидан совға қилинган. Футболчи автоуловни рафиқаси ва болалари билан шаҳар бўйлаб оилавий саёҳат қилиш учун ишлатади. Бунинг учун эса у етарли даражада идеал машина ҳисобланади.\nОилавий саёҳатлар учун мўлжалланган яна бир модель. Аргентиналикнинг автопаркидаги мазкур автомобиль нархи 55 минг долларга тенг. Лионель уни яқиндагина сотиб олган. Ўзининг бўйи унчалик узун бўлмаса-да, Мессининг катта ўлчамдаги машиналарни ёқтириши кишини ажаблантиради.\nБу ҳужумчининг паркидаги энг ноодатий автомобиль бўлиб, моделнинг ўзига хос хусусияти унинг электромобил эканлиги. Бозор қиймати 20 минг доллар бўлган автомобиль Мессига Toyota томонидан совға қилинган. Лео кўп ҳам ушбу машинани бошқармайди. Шунга қарамай, у жуда яхши кўринишга эга.\nЛео ушбу Audi учун нақ 200 минг доллардан воз кечган. Машина тезлигини 4 сония ичида 100 км/соатгача кўтариши мумкин, шунингдек, 550 от кучига эга мотор ҳар қандай машина шайдосини ўзига жалб қила олади. Месси нима учун уни сотиб олишга қарор қилгани энди тушунарли бўлди.\nУшбу спорт модели Audi R8 билан бир хил юқори тезликка эга, аммо бу ерда асосий фарқ автоуловнинг қўзғалишида – агар Месси педални максимал даражада босадиган бўлса, у ҳолда унинг спидометридаги кўрсаткич атиги 3,6 сонияда 100 белгисига етади. Афтидан, Лео майдондаги каби, машиналарда ҳам тезликни афзал билади. Шу боис ҳам у ушбу автомобиль учун 400 минг долларнинг баҳридан кечиб юборган.\nКатегория: FUTBOL YANGILIKLARI / Новости футбола | Просмотров: 87 | Добавил: #Yangilik, #новости, #news, #uznews, #xabarlar, #newsuz, #habarlar, #ahborot, #Yangiliklar | Рейтинг: 0.0/0\nСалоҳ, Мане, Маҳрез… Африка қитъасида йилнинг энг яхши футболчиси ким бўлди? ФОТО\nРоссиялик эркак 14 яшар синглисининг номусини булғаб, ўлдириб, мурдани бетонлаб ташлади…\nУмра ибодати тартиби ҳақида маълумот / Umra ibodati haqida ma'lumotlar\n#Тезкор Эрон Украина Самолётини уриб туширганини тан олди\nБИ-ИР КУЛИШМАЙМИЗМИ?.. (02.01.2020)\n2020 йил «Илм-маърифат ва рақамли иқтисодиётни ривожлантириш йили» деб эълон қилинди\nСанъат оламини тарк этган машхурлар ҳозир қандай касб эгалари ?! (+Видео)\nRayhon va Shoxrux (Ummon guruhi) - Daydi\nQani, keling, mullajiring! Yoxud boyib ketish sirlari\nСут фойдалироқми ёки мева-сабзавотлар?\nОилани сақлаб қолиш учун ақлли аёл бўйсуниши лозим бўлган 14 қоида\nКўплаб ўзбек санъаткорларининг болаликдаги сиз кўрмаган фотолари!\nМашҳур актрисаларнинг ўзларининг ёшлигига қуйиб қўйгандек ўхшайдиган қизлари (фото)\nЮлдуз Усмонова ва Охунжон Мадалиевнинг "кирдикорлари"\nAsalhoney лақаби билан машхур бўлган Асал Хўжаева қамалди\nМана, қачон дам олиш куни якшанбага ўтиб қолган? (фото)


Дунёдаги энг қиммат автокомпания номи маълум қилинди | Qalampir.uz\nДунёдаги энг қиммат автокомпания номи маълум қилинди\nТехнология\t11 Июнь 13:27 9058\nTesla капитали 190 миллиард долларга етди. Бу уни дунёдаги энг қиммат автомобиль ишлаб чиқарувчи компанияга айлантиради. Таққослаш учун, иккинчи ўринни эгаллаган Toyota компаниясининг капиталлашуви 182 миллиард долларга, Volkswagen эса 75 миллиард долларга тенг. Бу ҳақда “Bloomberg” хабар бермоқда.\nHonda 48 миллиард доллар билан тўртинчи, Daimler AG (41 миллиард доллар) эса кучли бешликка кирди. Tesla компаниясига келсак, 2020 йил 10 июнда ким ошди савдосида компаниянинг акциялари биринчи марта 1000 доллардан ошиб, рекорд даражадаги 1025 долларга етди. Йил бошида акцияларни 420 долларга сотиб олиш мумкин эди. Шундай қилиб, ярим йил давомида Tesla акциядорлари ўз капиталларини деярли 2,5 бараварга ошириб олди.\nТаҳлилчилар Tesla нархининг кўтарилишини Хитойда электр автомобилларга бўлган талабнинг ортиши билан боғлашди. Бренднинг Шанхайдаги очиқ фабрикаси 2020 йил охирига қадар 100 мингга яқин автомобиль ишлаб чиқариш имконига эга.\nМай ойи бошларида Tesla компанияси раҳбари Илон Маск янги Roadster’ни намойиш этишни номаълум муддатга қолдиргани маълум бўлди. У компания бутун диққатини Model Y кроссоверларини ишлаб чиқаришни кўпайтириш ва Берлин яқинида Европадаги биринчи Tesla заводини қуришга қаратишини айтди.\n11 Август 15:00 74419\n11 Август 11:39 72766\n11 Август 12:46 52032\n13 Август 11:50 35977\n12 Август 22:32 34838


Қарақалпақстанға биринши автомобильдиң келиўи тарийхы ҳәм Қарақалпақстан автотранспорты жылнамасынан » KarInform\nҚарақалпақстан аймағында биринши автомобиль 1927-жылы «Шымбай – Қызыл-Орда» жолының қурылысы дәўиринде пайда болды. Бул қумлы, таўлы-таслы жерлерге арнап Францияда шығарылған «Рено-Сахара» автомобили еди. Көп узамай 581 шақырымлық «Қызыл-Орда – Шымбай» жөнелисинде 8 автобус пайдаланыўға берилген.\nУсылай етип, Қарақалпақстанда автотранспорт хызмети жолға қойылған. 1935-жылы республикамызда аралас, автоарба трести дүзилген, ал 1937-жылдан «Қарақалпақтранс» басқармасы дүзилген.\nУрыстан алдынғы жыллары автотранспорт жумыслары жетилистирилди. 1940-жылы Қарақалпақстанда 25 ведомствоға тийисли 125 автохожалық болды ҳәм оның 25% и «Қарақалпақтранс»қа тийисли болған. Урыстың басланыўы менен автотранспорттың жүк айланысы 3,5 есеге қысқарған. Жолаўшылар тасыў көлеми оннанда көбирек төменлеген.\nУрыстан соңғы дәўирде Қарақалпақстанда автотранспорт жумысларын жетилистириў бойынша үлкен илажлар комплекси әмелге асырылған. Автотранспорт толықтырылып, материаллық-техникалық база беккемленген, жүк ҳәм жолаўшы тасыўдың алдынғы усыллары енгизилип, ески автохожалықлар ирилендирилген ҳәм жаңа автокәрханалар шөлкемлестирилген.\n1988-жылы улыўма пайдаланатуғын автотранспорт шөлкемлери тарийхында және бир елеўли ўақыя болып, «Қарақалпақстан автотрести»не бурынғы «Қарақалпақтранс» аты қайта берилген.\n1990-жылдың биринши шерегинде оның қурамындағы автомобильлердиң саны 3327 данаға жеткен, бул транспорт қураллары 19 автокәрханаға бирлескен.\nСолай етип, транспорт хызметинен нәтийжели пайдаланыўды жолға қойыў, халық хожалығына, жолаўшыларға сапалы хызмет көрсетиў, транспорт тараўын пайдалы тараўға айландырыў жолында «Қарақалпақтранс» өзиниң қайта шөлкемлескен биринши күнинен баслап-ақ бир қатар илажлар қабыл еткен ҳәм оны избе-из әмелге асырып барған.\nҚарақалпақстан автотранспорты жылнамасынан (1990-жылға шекем)\n1927-жыл июль-август – Қарақалпақстанға биринши автомобильлердиң келиўи. «Шымбай – Қызыл-Орда» автобус байланысының ашылыўы.\n1932-жыл октябрь-ноябрь – Шорахандағы атлы әскерлер казармасында биринши шофёрлар таярлаў курсының ашылыўы.\n1935-жыл ноябрь-декабрь – Қарақалпақстан «Автогуж» трестиниң ашылыўы.\n1937-жыл июль – «Қарақалпақтранс»тың шөлкемлесиўи.\n1938-жыл – Қарақалпақстан АССР Халық Комиссариаты жанындағы Автотранспорт басқармасының дүзилиўи.\n1941-жыл февраль – Автотранспорт басқармасынан Суў транспорты басқармасының бөлинип шығыўы.\n1952-жыл май-июнь – Қарақалпақстанда дәслепки шақырым асфальт жоллардың пайда болыўы.\n1953-жыл июль – Қарақалпақстан жол ҳәм транспорт хожалығы министрлигиниң дүзилиўи.\n1953-жыл октябрь – Қарақалпақстан жол ҳәм транспорт хожалығы министрлигиниң ҚҚАССР автомобиль ҳәм тас жоллар министрлиги болып қайта дүзилиўи.\n1955-жыл декабрь – ҚҚАССР автомобиль ҳәм тас жоллар министрлиги қурамында Автомобиль трестиниң дүзилиўи.\n1957-жыл январь – Автотрест тарқатылып, басқарыўдың министрликке берилиўи.\n1963-жыл – Министрлик қурамында қайтадан Орайластырылған автомобиль жүк тасыў трестиниң шөлкемлестирилиўи.\n1988-жыл – Автотресттиң қайтадан «Қарақалпақтранс» өндирислик бирлеспеси болып дүзилиўи.\nҚарақалпақстан Республикасы Орайлық Мәмлекетлик архив фондынан таярланды. «Еркин Қарақалпақстан» газетасы, 1992-жыл.\nМағлыўматлар ҚР Архив иси басқармасынан алынды.\n9-июнь – Халықаралық архивлер күни. Қарақалпа ...\nҚарақалпақстан Республикасы Транспорт министрлиги Қ ...\nҚарақалпақстанда улыўма неше автотранспорт бар?


“Шахтёр” Срна шарафига 33-рақамни абадий банд қилиб қўйди\n22 июнь, 2018, 22:43\nДонецкнинг “Шахтёр” клуби бугун “Кальяри” билан шартнома имзолаган афсонавий ҳимоячиси Дарио Срна шарафига ўй ҳаракат қилган 33-рақамни абадий банд қилиб қўйди.\n“Жамоа сардорининг клуб олдида қилган барча хизматлари ҳамда унга бўлган чексиз хурмат белгиси сифатида “Шахтёр” ўз тарихида илк бор 33-рақамни абадий банд қилиб қўйди. Энди у ҳар доим Дарио Срнада бўлади”, - деб ёзилади “кончилар” расмий баёнотида.\nМаълумот учун, 36 ёшли хорватиялик футболчи “Шахтёр” сафида 2003 йилдан буён тўп суриб келаётган эди. У ўтган давр мобайнида “кончилар” сафида жами 500дан ортиқ учрашувда иштирок этган ва ўз ҳисобига 49та гол ёздириб қўйишга эришган.